«Απάνθρωπο να με χωρίσουν από την κόρη μου επειδή δεν τη στέλνω στο σχολείο» – Newsbeast\nΗ ιστορία μιας μητέρας που επέλεξε διδασκαλία κατ’ οίκον και η εισαγγελία αποφάσισε να της πάρει το παιδί\n«Θέλουν να με χωρίσουν από το παιδί μου επειδή αξιώνω μια πιο δημιουργική διαδικασία εκπαίδευσης, χωρίς εξαναγκασμούς και υποχρεωτικά μαθήματα. Επειδή θέλω να εκπαιδεύεται με κέφι και όχι στο πλαίσιο ενός αναξιόπιστου σχολικού συστήματος εκπαίδευσης. Θα είναι απάνθρωπο να με χωρίσουν από την κόρη μου επειδή και μόνο έχω επιλέξει έναν άλλο τρόπο εκπαίδευσης», λέει στο Έθνος η Χριστιάνα Σοφία.\nΕίναι τα λόγια μίας μητέρας που έχει επιλέξει την εκτός σχολείου εκπαίδευση για την 8χρονη κόρη της. Κι ενώ το δικαίωμα για διδασκαλία κατ’ οίκον (home schooling) είναι νόμιμο και ήδη θεσμοθετημένο σε κράτη-μέλη της ΕΕ, η Εισαγγελία Αθηνών δήλωσε ότι εκδίδει παραγγελία να... πάρουν το παιδί από τη φυσική του μητέρα επειδή δεν πάει σχολείο.\nΓι’ αυτόν τον λόγο, για τη μικρή της κόρη επέλεξε να μην τη στείλει στο σχολείο, αλλά να αναλάβει προσωπικά την παιδεία της. «Στο εξωτερικό αυτό είναι εντελώς φυσιολογικό. Εδώ... με κοιτούν σαν να κατέβηκα από τον Αρη. Οταν κανείς γνωρίζει το παιδί, διαπιστώνει ότι είναι ένα ευτυχισμένο κοριτσάκι. Με πλούσιο λεξιλόγιο, φαντασία, ανεπτυγμένη σκέψη. Αλλά κι εγώ δεν την αναγκάζω, δεν της επιβάλλομαι. Ακολουθώ τα ενδιαφέροντα και τις ανάγκες της. Γι’ αυτό και όταν της λέω να κάνουμε μαθηματικά, πετάει από τη χαρά της. Το κυρίαρχο είναι το ότι με ενδιαφέρει η ψυχική ηρεμία του παιδιού», τονίζει η Χριστιάνα Σοφία.\n«Ζητήσαμε ανεπιτυχώς από την Εισαγγελία να αφήσει την υπόθεση να κριθεί δικαστικά, με όλες τις εγγυήσεις που μια τέτοια διαδικασία οφείλει να έχει στις δημοκρατικές κοινωνίες. Ούτως ή άλλως, η διάταξη που επιτρέπει στην εισαγγελέα Ανηλίκων να αφαιρέσει επιμέλεια με διαταγή της αφορά σε όλως εξαιρετικές περιπτώσεις, όπου υπάρχει σοβαρός κίνδυνος για τη σωματική και ψυχική υγεία του παιδιού -και πάλι οφείλει να εισάγει την υπόθεση στο Δικαστήριο εντός 30 ημερών», δήλωσε στο «Εθνος» η πρόεδρος της ΜΚΟ «Πλειάδες».\n• Στόχος βανδάλων έγινε σχολείο στην Πάτρα\n• Συγκλονίζει η καταγγελία για σεξουαλική κακοποίηση 12χρονου μέσα στο σχολείο του στου Ζωγράφου\nΠεμπτη, 15 Οκτωβριου 2015, 8:39\nΑΥΤΟ ΕΙΝΑΙ ΣΥΣΤΗΜΑ ΜΑΦΙΑΣ!!!ΑΠΟΦΑΣΙΖΕΙ Η ΘΡΗΣΚΕΙΑ!!!ΕΝΩ ΥΠΑΡΧΕΙ ΚΑΤΩΧΕΙΡΩΣΗ ΝΟΜΟΘΕΣΙΑΣ!!!ΑΝ ΑΥΤΟ ΔΙΕΥΡΙΝΘΕΙ ΤΟΤΕΣ ΤΙ ΘΑ ΚΑΝΟΥΝ ΟΙ ΕΚΠΑΙΔΕΥΤΙΚΟΙ!!ΦΟΒΟΥΝΤΑΙ ΔΙΟΤΙ Η ΠΟΛΙΤΙΚΗ ΚΟΙΜΑΤΑΙ!!!ΜΠΡΑΒΟΣΑΣ!!!ΣΙΓΑ ΤΑ ΠΤΥΧΕΙΑ ΜΑΙΜΟΥ ΠΟΥ ΠΕΡΝΟΥΝ ΚΟΜΜΑΤΙΚΟΙ ΚΑΙ ΛΕΙΤΟΥΡΓΟΥΝ ΠΕΡΙΕΡΓΑ ΣΕ ΘΕΣΕΙΣ ΑΠΟ ΤΟΥΝΕΛ!!!!Η ΜΑΘΗΣΗΣ ΜΠΟΡΕΙ ΝΑ ΓΙΝΕΙ ΚΑΙ ΔΙΑ ΜΕΣΟΥ ΚΟΜΠΙΟΥΤΕΡ,ΑΝΕΥ ΤΕΡΑΣΤΙΩΝ ΔΗΜΟΣΙΩΝ ΕΞΟΔΩΝ!!!ΤΕΛΙΚΑ ΘΑ ΛΕΙΤΟΥΡΓΕΙ ΜΟΝΟΝ Η ΕΚΚΛΗΣΙΑ ΤΑ ΚΤΗΡΙΑΤΗΣ.ΑΥΤΗ ΚΡΙΣΗ ΔΕΝ ΓΝΩΡΙΖΕΙ!!!ΑΥΤΟ ΣΗΜΑΙΝΕΙ ΑΝΥΠΑΡΚΤΗ ΔΙΚΑΙΟΣΥΝΗ!!ΚΑΙ ΕΝΩ ΥΠΑΡΧΕΙ ΝΟΜΟΣ Ο ΔΙΚΑΣΤΗΣ ΑΠΟΦΑΣΙΖΕΙ ΟΠΩΣ ΤΑΧΕΙ ΑΡΠΑΞΕΙ!!!ΒΛΕΠΟΥΜΑΙ ΤΑ ΧΑΛΙΑ ΤΗΣ ΠΑΙΔΙΑΣ,ΓΙΑΤΙ ΔΕΝ ΠΑΡΕΜΒΑΙΝΟΥΝ ΔΙΚΑΣΤΕΣ!!!ΝΑ ΚΛΕΙΣΟΥΝ ΤΑ ΣΧΟΛΕΙΑ!!!ΟΛΟΙ ΣΕ ΙΔΙΟΤΕΣ!!!ΑΛΛΑ ΚΑΙ ΕΚΚΛΗΣΙΕΣ ΚΑΙ ΥΠΟΥΡΓΙΑ,ΟΛΕΣ ΟΙ ΔΗΜΟΣΙΕΣ ΥΠΗΡΕΣΙΕΣ!!!ΟΛΑ ΙΔΙΟΤΙΚΑ,ΕΛΕΓΧΟΜΕΝΑ ΑΠΟ ΕΠΙΤΡΟΠΕΣ ΣΥΝΤΑΞΙΟΥΧΩΝ ΟΧΙ ΛΗΣΤΩΝ!!!!ΧΡΕΙΑΖΟΜΑΣΤΕ ΜΙΑ ΑΛΛΗ ΦΙΛΟΣΟΦΙΑ ΕΚΠΑΙΔΕΤΥΣΗΣ,ΠΟΙΟ ΑΠΟΤΕΛΕΣΜΑΤΙΚΗ,ΜΕ ΛΙΓΟΤΕΡΑ ΧΡΗΜΑΤΑ!!!ΤΡΟΠΟΙ ΥΠΑΡΧΟΥΝ!!!!ΤΟ ΠΑΙΔΙ ΣΤΗΝ ΜΗΤΕΡΑ ΚΥΡΙΕ ΔΙΚΑΣΤΑ!!!ΟΧΙ ΣΤΑ ΙΔΡΥΜΑΤΑ ΤΟΥ ΑΝΘΙΜΟΥ!!!\nΤεταρτη, 14 Οκτωβριου 2015, 17:35\nΚΑΙ ΣΤΟ ΤΕΛΟΣ ΤΟ ΚΟΡΙΤΣΑΚΙ ΤΙ ΘΑ ΠΡΟΣΚΟΜΙΣΕΙ ΓΙΑ ΝΑ ΜΠΕΙ ΣΤΑ ΑΕΙ, ΝΑ ΠΑΕΙ ΕΞΩ Η ΝΑ ΒΡΕΙ ΔΟΥΛΕΙΑ; "ΠΤΥΧΙΟ ΜΑΜΑΣ ΜΕ ΑΡΙΣΤΑ;" ΑΝΤΕ ΠΙΑ ΜΕ ΤΗΝ ΚΑΘΕ [...]\nΜα αν δεν πάει σχολείο, δεν θα μπεί στο δεκαπενταμελές. Δεν θα μάθει την δημοκρατική έννοια της κατάληψης. Της προοδευτικής λίγδας. Δεν θα σπάσει θρανία, δεν θα ακούει την οργισμένη δασκάλα να μιλάει για προλετάριους σε γιορτή για την 25η Μαρτίου. Δεν θα διαδαχθεί ότι στην Σμύρνη υπήρξε συνωστισμός. Μπορεί να μάθει απο την μάνα του λάθος έννοιες όπως πατρίδα, αξιοκρατεία, δουλειά και όχι αγώνας, αξιοπρέπεια, αριστεία.\nΤι άνθρωπος θα γίνει λοιπόν?\nΤεταρτη, 14 Οκτωβριου 2015, 12:09\nΝτάξει είσαι λίγο υπερβολικός, σίγουρα το σύστημα εκπαίδευσης στην Ελλάδα έχει προβλήματα αλλά δεν είναι παντού έτσι, εσύ το πηγες στο άλλο άκρο.\nΤεταρτη, 14 Οκτωβριου 2015, 13:02\nΟχι φίλε μου δεν είναι παντού έτσι.\nΑλλά χωρίς λίγο υπερβολή τι νόημα θα είχε η ζωή?\nΤεταρτη, 14 Οκτωβριου 2015, 9:44\nΠΡΙΝ ΑΠΟ ΧΡΟΝΙΑ ΣΕ ΜΙΑ ΕΤΑΙΡΙΑ ΠΟΥ ΔΟΥΛΕΥΑ ΑΠΕΝΑΝΤΙ ΣΤΗΝ ΟΙΚΟΔΟΜΗ ΥΠΗΡΧΕ ΕΝΑ ΠΑΙΔΙ ΠΟΥ ΥΠΕΦΕΡΕ ΑΠΟ ΚΑΘΗΜΕΡΙΝΟΥΣ ΜΟΝΙΜΟΥΣ ΞΥΛΟΔΑΡΜΟΥΣ! ΝΑ ΣΚΕΦΤΕΙΤΕ ΟΤΙ ΟΙ ΣΦΑΛΙΑΡΕΣ ΑΚΟΥΓΟΝΤΑΝ ΕΩΣ ΜΕΣΑ ΣΤΟ ΓΡΑΦΕΙΟ ΤΗΝ ΩΡΑ ΠΟΥ ΔΟΥΛΕΥΑΜΕ , ΠΑΡΑΛΛΗΛΑ ΚΑΙ ΤΟ ΓΟΕΡΟ ΚΛΑΜΑ ΤΟΥ ΜΙΚΡΟΥ ΠΑΙΔΙΟΥ.ΑΠΕΥΘΥΝΘΗΚΑΜΕ ΑΜΕΣΑ ΣΤΟ ΧΑΜΟΓΕΛΟ ΤΟΥ ΠΑΙΔΙΟΥ , ΑΝΑΦΕΡΑΜΕ ΟΛΗ ΤΗΝ ΥΠΟΘΕΣΗ ΟΜΩΣ ΜΑΣ ΕΙΠΑΝ ΟΤΙ ΔΕΝ ΜΠΟΡΟΥΝ ΝΑ ΚΑΝΟΥΝ ΤΙΠΟΤΑ.ΠΗΡΑΜΕ ΤΗΛΕΦΩΝΟ ΣΤΗΝ ΑΣΤΥΝΟΜΙΑ Η ΟΠΟΙΑ ΚΑΙ ΜΑΣ ΑΠΑΝΤΗΣΕ ΟΤΙ ΘΑ ΠΡΕΠΕΙ ΝΑ ΥΠΑΡΧΕΙ ΣΥΜΒΑΝ ΚΑΙ ΟΤΙ ΑΥΤΑ ΕΙΝΑΙ ΕΙΚΑΣΙΕΣ.ΔΗΛ. ΝΑ ΤΟ ΣΚΟΤΩΣΕΙ ΠΡΩΤΑ!! ΕΙΠΑΜΕ ΝΑ ΠΑΜΕ ΣΕ ΕΙΣΑΓΓΕΛΕΑ , ΔΥΣΤΥΧΩΣ ΔΕΝ ΕΓΙΝΕ ΤΙΠΟΤΑ!ΟΠΩΣ ΒΛΕΠΕΤΕ ΚΑΠΟΙΑ ΠΑΙΔΙΑ ΜΕ ΤΙΣ ΕΥΛΟΓΙΕΣ ΤΩΝ ΑΡΧΩΝ ΥΠΟΦΕΡΟΥΝ ΚΑΙ ΚΑΠΟΙΑ ΑΛΛΑ ΠΑΙΔΙΑ ΠΟΥ ΕΧΟΥΝ ΤΗΝ ΑΜΕΡΙΣΤΗ ΑΓΑΠΗ ΚΑΙ ΦΡΟΝΤΙΔΑ ΘΕΛΟΥΝ ΝΑ ΤΑ ΕΞΟΝΤΩΣΟΥΝ ΜΑΖΙ ΜΕ ΤΙΣ ΟΙΚΟΓΕΝΕΙΕΣ ΤΟΥΣ.\nΜΠΡΑΒΟ ΣΤΗΝ ΑΞΙΑ ΜΑΝΑ ΑΥΤΟΥ ΤΟΥ ΠΑΙΔΙΟΥ- ΚΑΛΟ ΚΟΥΡΑΓΙΟ!! ΜΕ ΤΑ ΘΗΡΙΑ\nΠεμπτη, 15 Οκτωβριου 2015, 0:11\nσε κοινωνική λειτουργό κατευθείαν αγαπητέ είναι το ορθόν..\nΤεταρτη, 14 Οκτωβριου 2015, 8:27\nΟι Ρομά ποτέ δεν στέλνουν τα παιδιά τους στο σχολείο αλλά τα βάζουν να ζητιανεύουν και καμείς δεν τους ενοχλεί. Εκεί γιατι δεν υπάρχει ευαισθητοποίηση;\nΤεταρτη, 14 Οκτωβριου 2015, 16:39\nΓιατι οποιος "πειραξει" τους [...]ρομα, ειναι ρατσιστης.. Στο Ελλαδισταν, καλυτερα να σε πουνε παιδοφιλο παρα "ρατσιστη". Τα ιδια και για τον φιλο που μιλησε για τους μουσουλμανους της Θρακης ΜΑΣ.\nΤεταρτη, 14 Οκτωβριου 2015, 7:54\nΝα πάνε να πάρουν και τα κοριτσάκια από τους μουσουλμάνους της Θράκης,που δεν τα στέλνουν στο σχολείο και δεν τελειώνουν την υποχρεωτική εκπαίδευση και τα παντρεύουν από τα 12!\nΤεταρτη, 14 Οκτωβριου 2015, 1:39\nΑν θελουν μαθητες σε σχολεία να φροντίζουν να υπάρχουν και οι δουλειες για σπουδαγμενους ανθρωπους. οι μονες δουλειες πλεον στην ελλαδα γινονται και απο αναλφαβητους λαθρο. η εκπαιδευση ειναι υπερεκτιμημενη. σημασια εχει η παιδεια. ολα οσα μου χρειάζονται θα μπορουσα να τα μαθω και μεσα σε 2 χρονια. πριν σχολιάσετε συμπληρωνω. η Βιβλιοθηκη μου γεμιζει δωματιο και ειναι σε περισσοτερα αλφαβητα απο οσο μπορειτε να κατονομασετε.\nΤριτη, 13 Οκτωβριου 2015, 23:08\nΜάθε τους το σχολείο του Samerhil\nΠολύ περίεργο να κάθεται το παιδί και να μαθαίνει γράμματα από την μάνα !!!! Συνήθως παίζουν παρά μαθαίνουν !!!\nΤριτη, 13 Οκτωβριου 2015, 21:32\nΜπορεί το εκπαιδευτικό μας σύστημα να μην είναι και το καλύτερο.. Αλλά σίγουρα προσφέρει αρκετά.Εκτός από τις γνώσεις (γνωσιοκεντρικό είναι το σύστημα κάθε άλλο να μην μας έδινε και γνώσεις) θα συμβάλει στην κοινωνικοποιηση του παιδιού.Σε λίγα χρόνια όταν θα βγει στην αγορά εργασίας θα έχει να αντιμετωπίσει τα άτομα που θα συναντουσε και στο σχολείο.Και αν δεν έχει μάθει πως να συμπεριφερθεί ώστε να ωφεληθεί και να συμβιωνει ομαλά θα έχει μεγάλο πρόβλημα.\nΆμα η μητέρα του πιστεύει πως δεν γίνεται δουλειά στο σχολείο (που δεν γίνεται είναι η αλήθεια) μπορεί μετά το μάθημα να βρίσκει και να διορθωθεί τις ελλείψεις του.Σίγουρα θα υπήρξαν προειδοποιήσεις πριν απομακρύνθει το παιδί από την οικογένεια του και λογικά ακόμα θα έχει την ευκαιρία να αλλάξει γνώμη(έτσι θέλω να πιστεύω τουλάχιστον).\nΤριτη, 13 Οκτωβριου 2015, 20:53\nΠριν το καλοκαίρι είχα παρακολουθήσει ενα σχετικό πρόγραμμα στην tv. Στην Αγγλία υπάρχουν πολλά παιδιά που διδάσκονται απο τούς γονείς τους.Στο μόνο που υστερούσαν σε κάποιο διαγωνισμό γνώσεων με παιδιά που πάνε στο σχολείο ήταν, όπως επισημανατε ήδη, η φανερη φοβια να μην χάσουν γιατί δεν έχουν μάθει να συναγωνιζονται! Η αγωνία αν θα περάσουμε στο διαγωνισμα, οι βαθμοι, τα καρδιοχτυπια, οι φίλοι, αυτό είναι το σχολείο! τώρα όσο για την Ελληνική Δικαιοσύνη καλύτερα να ασχοληθεί με τους κλέφτες και να αφήσει την κυρία ησυχη.\nΤριτη, 13 Οκτωβριου 2015, 20:46\nΑς ηρεμησουμε. Ξερουμε ολοι την κατασταση του εκπαιδευτικου μας συστηματος αλλα και ολοι πρεπει να γνωριζουμε τους λογους για τους οποιους στην χωρα μας υπαρχει η ΥΠΟΧΡΕΩΤΙΚΗ ΕΚΠΑΙΔΕΥΣΗ. Ειναι τραβηγμενο απο τα μαλλια το οτι μπορει να βρεθει καποιος να απομακρυνει την μητερα απο το παιδι της για τετοιο λογο. Ειπαμε ζουμε σε τρελαμενη χωρα αλλα οχι κ'ετσι.....\nΤριτη, 13 Οκτωβριου 2015, 18:49\nΕδώ υπάρχουν "γονείς" που τα παιδιά τους ζούν μια κόλαση κοντά τους και το κράτος δν κάνει τπτ γι' αυτό και το κορίτσι της κυρίας το πέρνουν αμέσως???\nΤριτη, 13 Οκτωβριου 2015, 17:58\nΑυτό είναι εξωφρενικά απίστευτο! Σκέτος εφιάλτης...Που είναι όλοι αυτοί οι «προοδευτικάριοι» του Σύριζα να διαμαρτυρηθούν; Πάλι καλά που δεν δήλωσε και χρυσή αυγή γιατί θα την πήγαιναν για αποκεφαλισμό επιτόπου !!!\nΤριτη, 13 Οκτωβριου 2015, 17:31\nΤι πάει να πει "της πήραν το παιδί"; Το έκλεισαν σε ορφανοτροφείο;\nΤριτη, 13 Οκτωβριου 2015, 17:27\nΕδω το αρθρο επικεντρωνετε στο γεγονος οτι ο εισαγγελεας παιρνει το παιδι απο την μητερα του χωρις καν να την παραπεμψει εστω σε δικη... Δεν θα κατσουμε τωρα να λυσουμε το εκπαιδευτικο ρε παιδια... Ειναι λαθος απλα τα πραγματα... Εδω δεν παραπεμπουν καν οπως ειπε καποιος η καποια δεν θυμαμαι, παιδια φαναριων κλπ... Υπαρχουν παιδια τοξικομανων, αλκοολικων, ψυχασθενων και δεν ασχολειται κανεις.. Η εκπαιδευτικος που θελει να εκπαιδευση μονη της το κοριτσακι μας πειραξε; Ας αποφασισει το δικαστηριο...\nΤριτη, 13 Οκτωβριου 2015, 16:50\nΜπράβο σε αυτήν την μάνα που προσπαθεί να μάθει στο παιδί της σωστά την Ιστορία αυτής της χώρας και δεν το εκπαιδεύει με φωτοτυπίες από βιβλία όπως κάνουν στα σχολεία και όσο για το γεγονός της κοινωνικοποιησης αυτού του παιδιού κοιτάξτε γύρω σας και θα δείτε τα άλλα κοινωνικοποιημένα παιδιά με τι ωραιους τρόπους συμπεριφέρονται μεταξύ τους,θα έπρεπε να είμαστε ΟΛΟΙ μας δίπλα σε αυτήν την μάνα και όχι να την κρίνουμε.\nΤεταρτη, 14 Οκτωβριου 2015, 15:50\nΑν καταλαβαινω αυτο θα κανεις και εσυ στα παιδια σου, ετσι?Γιατι η μανα φυσικα ξερει καλυτερα την Ιστορια και καθε αλλο μαθημα απο τους δασκαλους η καθηγητες, ετσι?Ασχετο βεβαια αν υπαρχουν και καθηγητες που ειναι αδιαφοροι, αλλα αυτοι ειναι η ελαχιστη μειοψηφια. Ας βλεπουμε το δασος και οχι το ενα και ξερο δεντρο, αλλα στην Ελλαδα αυτο που μας εφαγε τοσα χρονια ειναι ο κακος μιμητισμος νομιζοντας οτι να μιμουμαστε σαν τους πιθηκους οτι γινεται στο εξωτερικο, αυτοματα αναβαθμιζομαστε σε οντα ανωτερα των υπολοιπων ιθαγενων. Τοσο ανιδεοι ειμαστε, γιατι καποτε ειχαμε το καλυτερο εκπαιδευτικο συστημα στην Ευρωπη, αλλα τετοιες ιδεες και προοδευτικοι της πλακας τα ισοπεδωσαν ολα την τελευταια 25ετια και φτασαμε στον πατο που αντικατοπτριζεται με την διδασκαλια κατ'οικον. Ο ανθρωπος ειναι κοινωνικο ον και η εξελιξη του ενεκαθεν συμβαδιζε με την συλλογικοτητα και την συνυπαρξη, οταν αυτη η μανα η ο πατερας του στερουν του παιδιου αυτη τη συνυπαρξη, τοτε μεγαλωνουν παιδια εσωστρεφικα και αντικοινωνικα που καπποια στιγμη θα τα βαλουν με την κοινωνια, οπως γινεται ηδη για διαφορους λογους, αντι να τα βαλουν με τους γονεις τους που τους αποξενωσαν απο την κοινωνια.\nΔευτερα, 19 Οκτωβριου 2015, 16:18\nΣοβαρά μιλάτε τώρα; Πιο πιθανό είναι να γίνουν αντικοινωνικά τα παιδιά με φοίτηση σε κανονικά σχολεία παρά σε οικο-σχολεία. Και πότε είχαμε το καλύτερο εκπαιδευτικό σύστημα στη Ευρώπη. Παραληρείτε; Απλά κάποτε το Πολυτεχνείο Αθηνών όντως κατατατασσόταν στα καλύτερα ιδρύματα του είδους του. Όχι όμως ολόκληρο το εκπαιδευτικό σύστημα. και για πείτε μου πριν την υποχρεωτική εκπαίδευση δε υπήρχε κοινωνικοποίηση;\nΤριτη, 13 Οκτωβριου 2015, 16:39\nΓια ποια κοινωικοποίηση ακριβώς μιλάμε δεν γνωρίζω.\nΌταν βλέπω αγοράκια να πλησιάζουν (αν πλησιάσουν) κοριτσάκια και αντί να τα μουντάρουν ζητάνε Facebook.\nΌταν συναντάνε στον δρόμο τον αγαπημένο τους ηθοποιό και σηκώνουν το τηλέφωνο για video. (Δηλαδή πάλι μέσα από μια οθόνη τον βλέπουν).\nΌταν κάνουν upload την ψυχή τους στα μέσα μαζικής δικτύωσης. "Θέλω να πεθάνω, κάντε μου like".\nΔεν λέω ότι είναι απαραίτητα λάθος. Αλλά ίσως η κοινωνικοποίηση του σήμερα είναι πιο απόμακρη από ότι νομίζουμε.\nΤριτη, 13 Οκτωβριου 2015, 15:39\nΑφου η μητέρα είναι σε θέση να εκπαιδεύσει, επιτυχώς, η ίδια το παιδί της σε όλους τους τομείς (μαθηματικά-ιστορία-γεωγραφία-βιολογία κλπ) τότε το εκπαιδευτικό σύστημα που την έκανε τόσο σοφή είναι το καλύτερο... ποιό είναι?\nΔευτερα, 19 Οκτωβριου 2015, 16:22\nΚατ αρχάς η κυρία πρέπει να σπούδασε στο Ηνωμένο Βασίλειο και την Κύπρο. Καλύτερα συστήματα. Επίσης μόνον οι προσωπικές έρευνες ενός μαθητή μπορούν αν του δώσουν μόρφωση.\nΤριτη, 13 Οκτωβριου 2015, 20:45\nΌλοι όσοι έχουν μορφωθεί σε αυτή την χώρα, το έχουν κάνει ΚΥΡΙΩΣ με την προσωπική τους προσπάθεια και σίγουρα όχι ως αποτέλεσμα του εκπαιδευτικού συστήματος.\nΔεν αναφέρομαι στην ποιότητα των καθηγητών, γιατί αυτοί, είτε θεωρήσουμε πως είναι τέλειοι είτε θεωρήσουμε πως είναι άχρηστοι, είτε πάρουμε την μέση, επισκιάζονται από το σύστημα, οπότε δεν παίζουν καθοριστικό λόγο.


Ενα λάθος είναι και μια ευκαιρία | Protagon.gr\n«Όπα! Μου έπεσε η τάρτα λεμονιού!», ονομάζεται ένα από τα πιο διάσημα γλυκά του Μάσιμο Μποτούρα |\nΕνα λάθος είναι και μια ευκαιρία\nΈνα από τα πιάτα «με υπογραφή» του Μάσιμο Μποτούρα είναι στην ουσία ένα «διορθωμένο» λάθος, με το οποίο ο κορυφαίος εκπρόσωπος της ιταλικής γαστρονομίας αμφισβητεί την έννοια του τέλειου πιάτου\nΝίκος Μορόπουλος 1 Ιουλίου 2019, 11:47\n«Όπα! Μου έπεσε η τάρτα λεμονιού!», ονομάζεται ένα από τα πιο διάσημα γλυκά του Μάσιμο Μποτούρα\nΣτην γιαπωνέζικη κουλτούρα τα λάθη δεν επιτρέπονται. Ένα λάθος είναι ατιμωτικό, και αν μάλιστα είναι σοβαρό, μπορεί να αποτελέσει αιτία για αυτοχειρία. Η απώλεια της ζωής είναι μια λύση στο αδιέξοδο της ατίμωσης που επέρχεται από τις συνέπειες του λάθους.\nΣε μια τέτοια θέση βρέθηκε μια μέρα ο Τάκα (Τακαχίκο) Κόντο, όταν ήταν έτοιμος να σερβίρει μαζί με το αφεντικό του, δύο τάρτες λεμονιού στο εστιατόριο που δούλευε. Ήτανε το τέλος της βάρδιας, και οι δύο τάρτες ήτανε τα τελευταία πιάτα που θα σερβίριζαν εκείνο το βράδι.\nΚαθώς ο γιαπωνέζος μάγειρας σήκωσε το ένα πιάτο για να το μεταφέρει, του έφυγε από το χέρι και κατέπεσε ανάμεσα στο πάσο σερβιρίσματος και τον πάγκο που βρισκόταν από κάτω. Η μισή τάρτα έμεινε στο πάσο και η άλλη μισή προσγειώθηκε στον πάγκο εργασίας.\nΆναυδος και τρέμοντας από την ταραχή, έστρεψε το βλέμμα στο αφεντικό του που κοίταζε την τεμαχισμένη τάρτα χωρίς όμως να λέει κάτι. Αυτό κράτησε κλάσματα του δευτερολέπτου, που όμως φάνηκαν ώρες πολλές.\n«Στάσου!», φώναξε το αφεντικό. «Μην ακουμπάς την τάρτα!» είπε στον Τάκα, και συνέχισε να κοιτάζει την θρυμματισμένη τάρτα.\nΧωρίς άλλα λόγια, πήρε ένα άδειο πιάτο, σκόρπισε επάνω απλόχερα το ζαμπαγιόν (τη γέμιση της τάρτας) και επάνω στο κρεμώδες χάος θρυμμάτισε το κέλυφος μιας άδειας τάρτας. Προσέθεσε λίγα καλούδια και γυρίζοντας προς τον Τάκα του είπε: «Σου παρουσιάζω το καινούργιο μας πιάτο: “ Όπα! Μου έπεσε η τάρτα λεμονιού!”»\nΤο δίδαγμα από την ιστορία είναι ότι ένα λάθος είναι και μια ευκαιρία. Μπορεί να γεννήσει κάτι καινούργιο, μπορεί να μας δώσει μια ευκαιρία να δούμε τον κόσμο διαφορετικά.\nΠριν συνεχίσω όμως, πρέπει να αποκαλύψω την πλήρη εικόνα της ιστορίας.


Ευχάριστα νέα: Μπαμπάς για δεύτερη φορά στα 50 του χρόνια! - MaryMary.gr\nΕυχάριστα νέα: Μπαμπάς για δεύτερη φορά στα 50 του χρόνια!\n4 Σεπτεμβρίου 2018 · ΠΑΣΧΑΛΗΣ ΤΖΑΝΑΣ\nΞανά μπαμπάς ο Daniel Craig!\nΠριν από λίγες ημέρες έγινε γνωστό πως ο γοητευτικός Daniel Craig έγινε και πάλι μπαμπάς στα 50 του χρόνια.\nΗ σύντροφος του Rachel Weisz έφερε στον κόσμο ένα υγιέστατο κοριτσάκι και σύμφωνα με όσα αναφέρει η Daily Mail οι δυο τους είναι τρισευτυχισμένοι. Αυτό είναι το δεύτερο παιδί του ηθοποιού μιας και έχει μια κόρη 26 ετών από τον προηγούμενο γάμο του.\nΑνατροπές και τα πάνω κάτω στο MasterChef! Όπως ακούσαμε στο πρωινό του Ant1 ένας παίκτης από την τριάδα της κλίκας Ιωάννης – Διονύσης – Πάνος θα αποχωρήσει οικειοθελώς. Μπορεί να μην μάθαμε ...\nΑποκάλυψη από τον Γιώργο Λιάγκα: «Θα βγουν δύο ονόματα πάρα πολύ βαριά - Θα κατηγορηθούν για σεξουαλική βία»\nΠοιους εννοεί; Πριν από λίγο στο πρωινό του Ant1, ο Γιώργος Λιάγκας αποκάλυψε πως έρχονται καταγγελίες για σεξουαλική βία εναντίον πασίγνωστων ονομάτων του χώρου του θεάτρου. «Επειδή εδώ κάνουμε ρεπορτάζ. ...\nΜετά την χθεσινή ανακοίνωση του Πέτρου Φιλιππίδη προς όλα τα ΜΜΕ, η Ζέτα Δούκα έκανε ένα instastory που θα συζητηθεί. Η ηθοποιός μας εξήγησε την έννοια του «αυτογκόλ» και σχολίασε ...


Οδηγίες ασφαλείας | Larnaca Olympic Shooting Range\nΌλοι οι επισκέπτες και τα μέλη πρέπει να είναι ασφαλείς, πράγμα που σημαίνει ότι ακολουθούν ορισμένους βασικούς κανόνες. Όποιος βλέπει να σκοπεύει επικίνδυνα ή ενεργεί κατά τρόπο ανασφαλές, θα κληθεί να φύγει.\nΑκολουθήστε αυτούς τους βασικούς κανόνες και όλοι θα απολαύσουν μια ασφαλή ημέρα έξω.\nΌταν περπατάτε γύρω από τους χώρους, παρακαλούμε να έχετε το όπλο σας σε θήκη.\nΑν το όπλο σας είναι έξω από την θήκη, βεβαιωθείτε ότι η κάννη του όπλου σας είναι σπασμένη.\nΓεμίστε μόνο το όπλο σας όταν βρίσκεστε στη βάση έτοιμοι για στόχευση.\nΠάντα αδειάζετε το όπλο σας όταν αφήνετε την βάση\nΜην αφήνετε ποτέ ένα όπλο χωρίς επιτήρηση\nΠοτέ μην στοχεύσετε το όπλο σας σε άλλα άτομα\nΜην προσεγγίζετε ή παραβιάζετε καμία από τις αυτόματες παγίδεςΠαρακαλώ τραβήξτε μόνο τους πήλινους δίσκους και όχι Συνιστούμε ιδιαίτερα να φοράτε προστατευτικά ακοής, γυαλιά ασφαλείας και ένα καπέλο όταν βρίσκεστε στους χώρους μας.Να τηρείτε πάντοτε τις πινακίδες γύρω από το σκοπευτήριοΠαρακαλούμε ακούστε τις οδηγίες που σας έχουν δοθεί από ένα μέλος του προσωπικούΝα μην χρησιμοποιηθεί στο έδαφος βολή απο χάλυβα28 γραμμάρια μέγιστης βολής\nΠαρακαλείσθε να μην δώσετε οδηγίες σε μη κάτοχους πιστοποιητικών πυροβόλων όπλων. Πρέπει να χρησιμοποιήσετε έναν από τους εκπαιδευτές μας για να είναι νόμιμος και ασφαλής.\nΗ ΑΣΦΑΛΕΙΑ ΕΙΝΑΙ ΣΗΜΑΝΤΙΚΗ\nΔείτε τους Γενικούς Τεχνικούς Κανόνες της ISSF, άρθρο 6.2.\n9.2.1 Η ασφάλεια των αθλητών, του προσωπικού και των θεατών απαιτεί συνεχή και προσεκτική προσοχή στο χειρισμό του όπλου και προσοχή στην κίνηση γύρω από το σκοπευτήριο. Συνιστάται ανεπιφύλακτα ότι όλο το προσωπικό που λειτουργεί μπροστά από τη γραμμή πυροδότησης πρέπει να φορούν γιλέκα ή σακάκια υψηλής ορατότητας. Η αυτοπειθαρχία είναι απαραίτητη από την πλευρά όλων.\n9.2.2 Μεταφορά όπλων\nΓια να εξασφαλιστεί η ασφάλεια, όλα τα όπλα, ακόμη και όταν είναι κενά, πρέπει να χειρίζονται με τη μέγιστη δυνατή προσοχή ανά πάσα στιγμή\nα) Τα συμβατικά πυροβόλα διπλής κάννης πρέπει να μεταφέρονται κενά με το άνοιγμα της οπής να είναι ορατά ανοικτό.\nγ) Τα όπλα που δεν χρησιμοποιούνται πρέπει να τοποθετούνται σε ράφι πυροβόλων όπλων, κλειδωμένο όπλο, οπλοστάσιο ή άλλο ασφαλές μέρος.\nδ) Όλα τα όπλα πρέπει να διατηρούνται εκφορτωμένα, εκτός από τον σταθμό πυροβολισμού και μόνο μετά την παράδοση της εντολής ή του σήματος «œSTART»\nε) Τα φυσίγγια δεν πρέπει να φορτώνονται στο όπλο έως ότου ο αθλητής στέκεται στον σταθμό πυροβολισμού, στραμμένος προς τις παγίδες με το πιστόλι στραμμένο προς την περιοχή προορισμού και μετά την άδεια του Διαιτητή (Εξαιρέσεις βλέπε Κανόνες 9.7.2.i και 9.8.2.g).\nστ) Όταν διακόπτεται η λήψη, το πιστόλι πρέπει να ανοιχτεί και να αφαιρεθούν τυχόν κασέτες και θήκες φυσιγγίων.\nζ) Κανένας αθλητής δεν μπορεί να γυρίσει από το σταθμό πυροβολισμού πριν το όπλο του είναι ανοιχτό και άδειο.\n9.2.7 Προστασία των ματιών και των αυτιών\nα) Όλοι οι αθλητές και άλλα άτομα κοντά στη γραμμή πυροδότησης καλούνται να φορούν ωτοασπίδες, προστατευτικά αυτιών ή παρόμοια κατάλληλη προστασία των αυτιών.\nβ) Δεν επιτρέπονται προστατευτικά ακοής που ενσωματώνουν οποιοδήποτε τύπο συσκευής λήψης ραδιοσυχνοτήτων. και\nγ) Όλοι οι αθλητές, οι διαιτητές και οι υπάλληλοι παροτρύνονται να φορούν γυαλιά πυροβολισμών ή παρόμοια προστασία ματιών.\nΒΑΣΗ ΤΟΥ ΒΙΒΛΙΟΥ ΚΑΝΟΝΩΝ ΤΗΣ ISSF


Ν. Φαρμάκης: «Πάνω από τα δικαιώματα του τόπου μας δεν βάζω τίποτα και κανέναν. Διεκδίκηση μέχρι τέλους για την Πατρών-Πύργου με ενότητα, σύνεση και αποφασιστικότητα» | agrinioreport\nΝ. Φαρμάκης: «Πάνω από τα δικαιώματα του τόπου μας δεν βάζω τίποτα και κανέναν. Διεκδίκηση μέχρι τέλους για την Πατρών-Πύργου με ενότητα, σύνεση και αποφασιστικότητα»\nΔεκ. 09 Περιφερειακά\n«Είμαι ο πρώτος που πάνω από τα δικαιώματα του τόπου μας, δεν θα βάλω κανέναν υπουργό και καμία κυβέρνηση. Προσωπικά λοιπόν, θα ήθελα ο νέος αυτοκινητόδρομος Πατρών-Πύργου να γίνει… χθες. Αυτό έλεγα προεκλογικά, αυτό λέω και τώρα. Αυτό διεκδικούσα και αυτό θα συνεχίσω να διεκδικώ. Είμαι ο Περιφερειάρχης Δυτικής Ελλάδας.\nΔεν είμαι ούτε διαιτητής εργολάβων, ούτε λογιστής σε γραφεία των Βρυξελλών ή των Αθηνών. Θέλω το καλύτερο για τον τόπο μου και γι’ αυτό αγωνίζομαι. Και το καλύτερο για τον τόπο μου, στην συγκεκριμένη περίπτωση, είναι ένας σύγχρονος αυτοκινητόδρομος που θα ενώνει την Πάτρα με τον Πύργο και τον Πύργο με τη Τσακώνα. Αυτό επιθυμώ και νομίζω ότι όλοι αυτό επιθυμούμε…».\n← Ο φιλέλληνας αρχηγός του στόλου της Λιβύης ξεσπαθώνει στο facebook: “Θα καταστρέψουμε τα τουρκικά όνειρα”


CooKika: Ερωτας για αφράτη σοκολάτα | Light and Loving Mousse\nΗ Γιορτή των Ερωτευμένων...\nΜάλλον δε μου άρεσε αυτή η γιορτή, γιατί μικρή ήμουν λίγο αγοροκόριτσο. Στη μνήμη μου έχει χαραχτεί η ασπρόμαυρη σακούλα από την "Ρεζέρβα" μαζί με ένα μπουκέτο κόκκινα τριαντάφυλλα. Πώς γίνεται να το ξεπεράσεις αυτό όσο μεγαλώνεις;\nΟ έρωτας είναι η χαρά και η κινητήριος δύναμη της ζωής. Κάθε μέρα τον αναζητάς ή τον απολαμβάνεις.\nΣτις 14 Φεβρουαρίου, όμως, έχεις ακόμη μια ευκαιρία/πρόσχημα να απολαύσεις κάτι σούπερ σοκολατένιο, μιας και το απαιτεί η μέρα.\nΗ μους σοκολάτας που σας προτείνω είναι κάτι το μαγικό. Απαιτεί μόνο 3 υλικά και είναι έτοιμη σε 10 λεπτά.\nΕπιπλέον αποτελεί μια επιλογή χαμηλή σε λιπαρά και σε θερμίδες, οπότε την απολαμβάνουμε χωρίς τύψεις!\nΕάν όντως γιορτάσετε την ημέρα, μπορείτε να την ετοιμάσετε και από την προηγούμενη για να έχετε χρόνο για το beauté σας!\nΜους σοκολάτας με cottage cheese\nΣημείωση: Επειδή η σοκολάτα είναι το βασικό συστατικό, αξίζει να χρησιμοποιήσετε μια καλής ποιότητας σοκολάτα με υψηλή περιεκτικότητα σε κακάο. Είναι καθαρά θέμα επιλογής σας το ποσοστό.\nΕπίσης, είναι προτιμότερο - όμως περισσότερο κουραστικό- να χτυπήσετε τη μους με το χέρι και όχι με μίξερ για καλύτερο αποτέλεσμα... λίγα λεπτάκια είναι μόνο!\nΜερίδες: 4 μικρά μπολ ή 2 γενναία\n140 γρ. σκούρα σοκολάτα σε κομματάκια\n1 κούπα cottage cheese\nΛιώνουμε σε κατσαρολάκι ή στο φούρνο μικροκυμάτων τη σοκολάτα με το νερό.\nΠαράλληλα ρίχνουμε σε ένα μεγάλο μπολ αρκετά παγάκια και γεμίζουμε κατά τα δυο τρίτα με νερό.\nΣτην κουζινομηχανή (food processor) ή στο multi χτυπάμε το cottage cheese μέχρι να γίνει λεία κρέμα.\nΕάν χρησιμοποιούμε την κουζινομηχανή, όσο είναι σε λειτουργία, ρίχνουμε από το σωλήνα τροφοδοσίας τη λιωμένη σοκολάτα μέχρι να ομογενοποιηθούν τα υλικά.\nΕάν χρησιμοποιούμε το multi, προσθέτουμε την λιωμένη σοκολάτα σε δυο δόσεις μέχρι να έχουμε το ίδιο αποτέλεσμα.\nΜεταφέρουμε την κρέμα σε ένα μπολ, το οποίο τοποθετούμε στο μεγάλο μπολ με τα παγάκια και χτυπάμε με το σύρμα για περίπου 3-4 λεπτά, μέχρι να έχουμε μια σφιχτή μους.\nΜεταφέρουμε στα μπολάκια και βάζουμε στο ψυγείο ( εάν δεν καταναλωθεί άμεσα...). Μπορεί να διατηρηθεί για 2 μέρες.\nValentine's Day was never my favorite day of the year. It's probably because of the stupid gifts and loads of red roses.\nFor me love must be celebrated every single day.\nThe truth is that for those chocoholics like me, 02/14 is always a good pretext for eating more chocolate.\nThe recipe that Ι'm giving you is really easy, low fat and less calories than any classical mousse and on top of all that, extra quick.\nChocolate Mousse with Cottage Cheese\nNote: Since chocolate is the main ingredient, Ι urge you to use one of good quality since that will give all the taste.\nI also find it more appropriate to use a wire whisk and not an electric one for a smoother result.\nServes: 4 small cups or 2 big ones\n140 gr bittersweet chocolate\nIn a small saucepan combine water and chocolate and stir until melted.\nPrepare an ice bath by putting ice cubes and water in a bigger bowl than the one you are using.\nIn a food processor, purée the cottage cheese until smooth. With the processor running, slowly pour the chocolate mixture into the processor, until combined.Pour the mousse into the smaller bowl and whisk until chilled, fluffy and thickened. This will take about 3-5 minutes.\nTranfer to your serving cups and refrigerate until completely firm.\nPosted by Αγγελική~CooKika at 4:20 π.μ.\nLabels: σοκολάτα, τυρί\npeps@pepi's kitchen 11 Φεβρουαρίου 2015 - 4:49 π.μ.\nΕνδιαφέρον!!!! Και σοκολατογλυκό και light!!!!!\nΑγγελική~CooKika 11 Φεβρουαρίου 2015 - 5:26 π.μ.\nΝαι ναι, και όμως cottage!\nΚαι αν δεν το ξέρεις, δε σου πάει στο μυαλό!\nΑνώνυμος 11 Φεβρουαρίου 2015 - 5:04 π.μ.\nΠοιος ασχολείται με τον Άγ.Βαλεντίνο; Εγώ θα το κάνω αύριο, Τσικνοπέμπτη. Λίγο "κλας" μετά από τη βουτιά στα κρέατα ;)\nΑγγελική~CooKika 11 Φεβρουαρίου 2015 - 5:30 π.μ.\nΚαι αύριο και το Σάββατο ξανά!! Αυτό με το "κλας" μου άρεσε...\nlenia 11 Φεβρουαρίου 2015 - 7:38 π.μ.\nΩραίος τρόπος να γιορτάσεις τον έρωτα!\nΑγγελική~CooKika 11 Φεβρουαρίου 2015 - 12:20 μ.μ.\nΈρωτας & Σοκολάτα , μοναδικός συνδυασμός!\nΚαλό βράδυ Λένια, φιλάκια!\nΕυαγγελία Βλασσοπούλου 11 Φεβρουαρίου 2015 - 10:16 μ.μ.\nΕξαιρετικη η πρόταση σου\nΑγγελική~CooKika 11 Φεβρουαρίου 2015 - 11:40 μ.μ.\nUnknown 12 Φεβρουαρίου 2015 - 12:15 π.μ.\nΠολύ ωραία πρόταση Αγγελική !! Και όμορφα σερβιρισμένη !!\nΑγγελική~CooKika 12 Φεβρουαρίου 2015 - 1:44 π.μ.\nΕυχαριστώ Άρη μου, καλή σου μέρα!\nΧρυσαυγή 12 Φεβρουαρίου 2015 - 2:25 π.μ.\nΠανέμορφη και στολισμένη ρομαντικά και λιτά!\nΜου αρέσει πολύ η μους σοκολάτας αν και δεν φτιάχνω συχνά, έτσι χωρίς να υπάρχει λόγος. Το cottage με εξέπληξε ΕΥΧΑΡΙΣΤΑ! Είμαι σίγουρη ότι όχι μόνο δεν το καταλαβαίνεις, αλλά κανει και τη μους πολύ αφράτη!!!!!!!!!!!!\nΑγγελική~CooKika 12 Φεβρουαρίου 2015 - 3:58 π.μ.\nΕλπίζω κάποια στιγμή να τη δοκιμάσεις, είναι όντως αρκετά αφράτη!\nevi@thehealthycook 12 Φεβρουαρίου 2015 - 6:07 π.μ.\nωωωω!!! και γρήγορη και light και νόστιμη και μας αφήνει χρόνο για τα beauté!!!\nτι άλλο θέλουμε!! μπράβο Αγγελική μου! :)\nΑγγελική~CooKika 12 Φεβρουαρίου 2015 - 6:32 π.μ.\nΕ μα,χωρίς τα beauté Εύη μου, ποτέ!\nΞανθή 12 Φεβρουαρίου 2015 - 11:42 π.μ.\nΜε τον συγκεκριμένο Άγιο δεν έχω σχέση η αγάπη γιορτάζεται κάθε μέρα κατά τη δική μου άποψη. Όπως και το γλυκάκι σου μπορεί να καταναλωθεί κάθε μέρα!!\nΕλπίζω να θυμηθώ να αγοράσω το τυρί, σοκολάτες έχω το ΣΚ να το φτιάξω.\nΑγγελική~CooKika 12 Φεβρουαρίου 2015 - 11:36 μ.μ.\nΌντως είναι γλυκό για κάθε στιγμή. Θα χαρώ να μάθω εντυπώσεις!\nAriadni St. 12 Φεβρουαρίου 2015 - 1:54 μ.μ.\nΠάρα πολύ ωραίο γλυκάκι!\nΕιρήνη Ε. 13 Φεβρουαρίου 2015 - 5:40 π.μ.\nΈναν τέτοιον έρωτα για αυτήν την αφράτη σοκολάτα, θα ήθελε κανείς να τον ζει ξανά και ξανά! Εγώ δε αν γινόταν, κάθε ημέρα! Γίνεται;;\nΧρόνια πολλά για την αυριανή ημέρα!\nΑγγελική~CooKika 13 Φεβρουαρίου 2015 - 6:25 π.μ.\nΕννοείται Ειρήνη πως γίνεται κάθε μέρα!!\n- spoonstories- 13 Φεβρουαρίου 2015 - 5:45 π.μ.\nΣοκολατένια απόλαυση και με λιγότερες θερμίδες!Εξαιρετική και η παρουσίαση με τα μπουμπούκια! Καλά να περάσεις Αγγελική!!\nΑγγελική~CooKika 13 Φεβρουαρίου 2015 - 6:27 π.μ.\nΣ'ευχαριστώ Λίλια, και συ να περάσεις όμορφα!!\nBeauty Follower 13 Φεβρουαρίου 2015 - 2:39 μ.μ.\nΔεν ξερω για την γιορτή ... αλλά το γλυκό σου ειναι απόλυτα ερωτεύσιμο!\nΚαλά Τσικνίσματα :)\nΑγγελική~CooKika 14 Φεβρουαρίου 2015 - 8:21 π.μ.\nUnknown 14 Φεβρουαρίου 2015 - 7:07 π.μ.\nΑπόλυτα σοκλατένια και πολύ ελαφριά μους! Εντυπωσιακή η προσθήκη cottage cheese!\nΑγγελική~CooKika 14 Φεβρουαρίου 2015 - 8:25 π.μ.\nΌντως Χρύσα, κάνει διαφορά στην υφή το cottage αλλά όχι στην γεύση!\nΑθηνά 17 Φεβρουαρίου 2015 - 6:15 π.μ.\nΛες να βρω ένα τρόπο να τρώω το cottage;; Πολύ ενδιαφέρουσα συνταγή, ευχαριστούμε!!\nΑγγελική~CooKika 17 Φεβρουαρίου 2015 - 1:17 μ.μ.\nΝαι ναι, θα λες ότι τρως cottage και όχι μους σοκολάτας και δεν θα νοιώθεις ενοχές που τρως γλυκάκι!\nTante Kiki 18 Φεβρουαρίου 2015 - 12:13 π.μ.\nΚαλημερα Κίκα μου! Αυτή η θρυλική σακούλα από τη Ρεζέρβα... είναι και στη δική μου μνήμη ζωντανά χαραγμένη... Πάντως η σοκολατολιχουδιά σου είναι ΥΠΕΡΟΧΗ!!! Ελαφριά και πανέμορφα στολισμένη... λατρεύω τα τριανταφυλλάκια τα αποξηραμένα!!!\nΑγγελική~CooKika 18 Φεβρουαρίου 2015 - 2:42 π.μ.\nΣ'ευχαριστώ πολύ για τα καλά σου λόγια! Κι εγώ τα αγαπώ τα τριανταφυλλάκια, μυρίζουν υπέροχα και έχουν πολλές χρήσεις.\nNotoula 30 Μαρτίου 2015 - 12:28 π.μ.\nΚαλημέρα! Καλώς σε βρήκα. Είμαι μεταξύ της μους και του brownie χωρίς ενοχές.\nΑγγελική~CooKika 30 Μαρτίου 2015 - 1:42 π.μ.\nΕξαρτάται για τι έχεις όρεξη...\nΕάν θες κάτι γρήγορο και δροσιστικό να προτιμήσεις την μους γιατί έχει σαφώς λιγότερα υλικά. Το brownie έχει πιο μελένια και πιο μεστή γεύση.\nΕίναι όλο θέμα επιλογής και διάθεσης!


Σε ερώτηση μου στην Βουλή, στις 15-11-2019 σχετικά με τις πτήσεις από Αθήνα προς Καστοριά και Κοζάνη, ο υπουργός υποδομών και μεταφορών , απάντησε στις 16-12-2019 πως «η αεροπορική σύνδεση απομακρυσμένων περιοχών της χώρας με την Αθήνα θεωρείται αντικείμενο ιδιαίτερης εθνικής σημασίας». Το υπουργείο τότε μετά τις αντιδράσεις για διακοπή των πτήσεων προς Καστοριά προχώρησε στις 22-11-2019 στην ανάθεση για χρονικό διάστημα 7 μηνών, από 1-12-2019 έως 31-6-2020 σε άλλη εταιρία το δρομολόγιο Αθήνα -Καστοριά – Κοζάνη.\nΔιαβάζουμε τις τελευταίες ώρες πως το υπουργείο θα προχωρήσει στην προκήρυξη διαγωνισμών για τις άγονες αεροπορικές γραμμές οι οποίες θα ανατεθούν από 1η Οκτωβρίου 2020 έως τις 30 Σεπτεμβρίου 2024 και το δρομολόγιο Αθήνα – Καστοριά – Κοζάνη δεν συμπεριλαμβάνεται σε αυτές.\nΗ αποκάλυψη πριν μέρες του alphafm.gr :\nΣτην ΔΙΑΥΓΕΙΑ η διαγωνιστική διαδικασία για την αεροπορική σύνδεση Αθήνα-Κοζάνη-Καστορια. Ταχύτατη αντίδραση της κυβέρνησης. Έντονη η πίεση από Τζηκαλάγια Βγήκε χθες στην Διαύγεια από το υπουργείο μεταφορών η έγκριση των προδιαγραφών για την αεροπορική σύνδεση Αθήνα-Κοζάνη-Καστοριά από 01/12/2019 –...\nΔημοσιεύτηκε απο τον Αντώνης Παραράς στις 1,Φεβρουάριος, 2020, 11:33 πμ. στις Κατηγορίες HOT - ΕΙΔΗΣΕΙΣ, photos, ΔΕΛΤΙΑ ΤΥΠΟΥ, ΚΑΣΤΟΡΙΑ, ΠΟΛΙΤΙΚΑ ΚΑΣΤΟΡΙΑΣ. Νπορείτε να παρακολουθείσετε τισ απαντήσεις επι του άρθρου απο RSS 2.0. Παρακαλούμε σχολιάστε το άρθρο...( ή αφήστε σύνδεσμο trackback)


Έδειξαν τα δόντια τους στους Κλίπερς οι Νάγκετς, 24Sports & News\nΟι Νάγκετς συνέχισαν την εντυπωσιακή τους πορεία νικώντας τους Κλίπερς στο Λος Άντζελες με 101-94. Έτσι έπιασαν τους Λέικερς στην τέταρτη θέση με 30-18 και πλησίασαν τους τρίτους Κλίπερς (32-18). Ο Τζαμάλ Μάρεϊ με 23 και ο Μάικλ Πόρτερ με 20 πόντους ήταν οι πρώτοι σκόρερ για την ομάδα του Μάικ Μαλόουν, ενώ ο Νίκολα Γιόκιτς έμεινε στους 14 (6/16 σουτ). Ο Κογουάι Λέοναρντ είχε 24 πόντους και 12 ριμπάουντ για τους γηπεδούχους.\nΣτην κορυφή της Ανατολής (34-15) παραμένουν οι Νετς, καθώς δεν αντιμετώπισαν κανένα πρόβλημα απέναντι στους Χόρνετς, 111-89. Οι απουσίες των Ντουράντ και Χάρντεν δεν φάνηκαν καθόλου, με τον Τζεφ Γκριν σε πρώτο ρόλο με 21 πόντους, ενώ ο ΛαΜάρκους Όλντριτζ έκανε εξαιρετικό ντεμπούτο με 11 πόντους, 9 ριμπάουντ και 6 ασίστ σε 30 λεπτά.\nΟι Σίξερς, παραμένουν στην… πλάτη των Νετς (33-15), καθώς ολοκλήρωσαν με 4-2 τα έξι σερί εκτός έδρας παιχνίδια τους, καθώς πέρασαν με 114-94 από το Κλίβελαντ με 27 πόντους του Σέικ Μίλτον.\nΣτην πέμπτη θέση της Ανατολής (25-24) σκαρφάλωσαν οι Χιτ κερδίζοντας το ματς με τους Γουόριορς, 116-109. Οι Τζίμι Μπάτλερ με 22, Ντάνκαν Ρόμπινσον με 21 και Τάιλερ Χίρο με 20 πόντους ξεχώρισαν, ενώ «φτωχό» ήταν το ντεμπούτο του Βίκτορ Ολαντίπο με 6 πόντους (2/8 σουτ) και 5 ασίστ. Ο Στεφ Κάρι με 36 πόντους και 11 ριμπάουντ δεν έσωσε τους Γουόριορς.\nΤο πιο συναρπαστικό ματς της βραδιάς έγινε στο Σαν Αντόνιο, από όπου οι Χοκς απέδρασαν με 134-129 μετά από δύο παρατάσεις. Ο Κλιντ Καπελά είχε 28 πόντους και 17 ριμπάουντ, ενώ ο Τρέι Γιανγκ μέτρησε 28 πόντους και 12 ασίστ για την Ατλάντα, που ισοβαθμεί στην έκτη θέση της Ανατολής με τους Νικς (24-24).\nΟι Μάτζικ πέρασαν με 115-110 στην παράταση από τη Νέα Ορλεάνη εκμεταλλευόμενοι τις απουσίες των Γουίλιαμσον, Ίνγκραμ και Μπολ για τους γηπεδούχους.\nΚι άλλο έδαφος στην προσπάθειά τους να προλάβουν τα playoffs έχασαν οι Γουίζαρντς, καθώς γνώρισαν βαριά ήττα με 120-91 στο Ντιτρόιτ, παρά το 18ο φετινό τριπλ-νταμπλ του Ράσελ Γουέστμπρουκ (16π.-11 ριμπ.-12 ασίστ).\nΚλίβελαντ Καβαλίερς-Φιλαδέλφεια 76ερς 94-114\nΜπρούκλιν Νετς-Σάρλοτ Χόρνετς 111-89\nΝτιτρόιτ Πίστονς-Γουάσινγκτον Γουίζαρντς 120-91\nΜαϊάμι Χιτ-Γκόλντεν Στέιτ Γουόριορς 116-109\nΝιου Ορλίνς Πέλικανς-Ορλάντο Μάτζικ 110-115 (101-101)\nΣαν Αντόνιο Σπερς-Ατλάντα Χοκς 129-134 (110-110, 119-119)\nΛος Άντζελες Κλίπερς-Ντένβερ Νάγκετς 94-101


Ο κόσμος το ΄χει τούμπανο ... κι εμείς κρυφό καμάρι!: Μηνύσεις κατά Κανέλλη, Δούρου και ΑΝΤ1 κατέθεσε ο Ηλίας Κασιδιάρης\nμου». Τότε θα διαπιστωθεί αν μιλάμε για προσβολή του θεσμού της δικαιοσύνης».\nΣτο μεταξύ, για τις 3 Σεπτεμβρίου αναβλήθηκε από το Μονομελές Κακουργιοδικείο η δίκη του κ. Κασιδιάρη, ο οποίος κατηγορείται σε υπόθεση επίθεσης και ληστείας σε βάρος πολίτη το 2007 στην Πανεπιστημιούπολη Ζωγράφου από αγνώστους.\nΗ εκδίκαση της υπόθεσης αναβλήθηκε, καθώς ο συνήγορος υπεράσπισης του κατηγορουμένου, Γιάννης Ηρειώτης, απουσίαζε εκτός Αθηνών σε δίκη για άλλη υπόθεση.\nΣύμφωνα με το κατηγορητήριο, που αφορά αδικήματα σε βαθμό κακουργήματος, ο κ. Κασιδιάρης παρείχε συνδρομή σε πέντε άγνωστους οι οποίοι χτύπησαν με γκλομπς και μαχαίρωσαν έναν μεταπτυχιακό φοιτητή από τον οποίο αφαίρεσαν την αστυνομική του ταυτότητα.\nΣύμφωνα με την κατάθεση αυτόπτη μάρτυρα, οι δράστες αμέσως μετά την επίθεση διέφυγαν με αυτοκίνητο το οποίο ανήκει στο βουλευτή.\nΟ κατηγορούμενος αρνείται ότι συνέδραμε με οποιονδήποτε τρόπο στο περιστατικό και υποστηρίζει ότι την επίμαχη ημέρα και ώρα βρισκόταν σε ιδιωτικό νοσοκομείο ως ιατρικός επισκέπτης και ότι το αυτοκίνητο ήταν παρκαρισμένο στο πάρκινγκ της κλινικής.


Σκιά Και Φως | Κρυφές στοές\n1 σχόλιο Posted by Narrator στο Ιουνίου 19, 2012\nΣε μια σειρά έργων που ονομάζεται «Σκιά και Φως», η Kumi Yamashita χρησιμοποιεί μια πηγή φωτός και διάφορα αντικείμενα κατάλληλα τοποθετημένα ώστε να δημιουργούν μοναδικές σκιές πάνω σε τοίχους. Φαινομενικά απλά αντικείμενα δημιουργούν εντυπωσιακές σιλουέτες όταν φωτίζονται από τη σωστή γωνία. Ένα τεράστιο μεταλλικό θαυμαστικό μετατρέπεται σε ερωτηματικό, ένα καμπυλωμένο κομμάτι ξύλου στον τοίχο ενός νοσοκομείου φωτισμένο από κάτω δημιουργεί τη σκιά ενός παιδιού που κάθεται σε αυτό. Στο «Origami», δεκάδες χρωμματιστές χαρτοπετσέτες με τις άκρες τους ζαρωμένες φωτίζονται από το πλάι και γίνονται πρόσωπα.\nΣτο παρακάτω γλυπτό αριθμοί από αλουμίνιο αθροίζονται σε ένα σύνολο-έκπληξη: η σιλουέτα μιας γυναίκας δημιουργείται από το φως που έρχεται από δεξιά. Το έργο έχει τίτλο «City View» και βρίσκεται σε ένα κτίριο γραφείων στην Οσάκα. Από το μπαλκόνι της η γυναίκα-σκιά παρακολουθεί τους ανθρώπους να πηγαινοέρχονται.\nΗ Yamashita έχει στο βιογραφικό της ένα μεγάλο αριθμό προσωπικών (μόνιμων και περιοδικών) εκθέσεων και έχει κερδίσει πολλά βραβεία.\nΜερικές φορές, όσο παραδοσιακός τύπος κι αν είσαι, χρειάζεται να επαναπροσδιορίσεις τι θεωρείς τέχνη.\nshort link http://wp.me/pTiK1-6L7\nΤέχνη σκιά, φως, γλυπτική, Kumi Yamashita, light installations\n← Πολλαπλής ανάγνωσης\tΣαν έτοιμη από καιρό →\nOne response to “Σκιά Και Φως”\nΑκης Κ. Ιουνίου 28, 2012 στο 17:14\nΥπέροχο – χάζεψα στη κυριολεξία.\nΤις υπόλοιπες σημειολογικές προεκτάσεις τις αφήνω για μετά. Το θέαμα είναι τόσο όμορφο που σου κόβει λίγο τη φόρα για ανάλυση.


Πώς θα ήταν οι αγαπημένες σου ηρωίδες του Disney με σγουρά μαλλιά; - AllYou.gr\nΠώς θα ήταν οι αγαπημένες σου ηρωίδες του Disney με σγουρά μαλλιά;\nΞεκαρδιστικά Illustrations μας επιβεβαιώνουν ότι τα σγουρά μαλλιά είναι και πάλι της μόδας (αν και δεν έφυγαν ποτέ από αυτή)…\nZω 30 χρόνια "παρέα" με τα σγουρά και ατίθασα μαλλιά μου. Αχ, αν μπορούσα να σου πω κάθε τρελή ιστορία που έχω περάσει μαζί τους. Από την φορά που μπλέχτηκαν ένα καλοκαίρι σε έναν ανεμιστήρα, όταν «κατά λάθος» (ακόμα πιστεύω ότι το έκανε επίτηδες) ένας φίλος μου ενώ άναβε τσιγάρο δίπλα μου, μια τούφα… άρπαξε και πήρε φωτιά (είδες που το κάπνισμα σκοτώνει ΚΑΙ τα μαλλιά;), μέχρι και την φορά που κόλλησαν σε ένα κούμπωμα Velcro ενός μπουφάν μου, έχοντας ως αποτέλεσμα αρκετά «θύματα», aka τρίχες κολλημένες επάνω.\nΝαι, είναι πολλές ιστορίες και τα ευτράπελα που έχω περάσει με τα φυσικά σγουρά μου, τα οποία δεν θα άλλαζα με τίποτα! Ακόμη και αν με ταλαιπωρούν κάθε πρωί –ειδικά όταν έχει υγρασία-, ακόμα και αν δεν δείχνω τόσο περιποιημένη σαν τα κορίτσια στα περιοδικά ή σαν τις αγαπημένες μου πριγκίπισσες της Disney που έχουν πλούσια ίσια μαλλιά, και που μπορούν να κάνουν ό,τι χτένισμα θέλουν!\nΑν έχεις και εσύ σγουρά μαλλιά, ξέρω, με καταλαβαίνεις. Και ξέρεις ποια είναι τα καλά νέα; Τα σγουρά μαλλιά είναι «τάση». Πάντα είναι «τάση», είναι διαχρονικές οι μπούκλες εξάλλου, αλλά με την άνοδο της μόδας του ’80 στην μόδα και την ομορφιά, να, που οι μπούκλες κάνουν… comeback.\nΑπόδειξη, τα παρακάτω χιουμοριστικά illustrations! Η Ινδή comic artist και περήφανη σγουρομάλλα Angela Mary Vaz, έβαλε την φαντασία της να δουλέψει και με πολύ χιούμορ, ξαναδημιούργησε μερικές από τις πιο γνωστές ηρωίδες της Disney, με σγουρά μαλλιά! Ναι, καλά διάβασες!\nΗ Vaz, δημιουργός Stray Curls, ένα Instagram blog το οποίο καταγράφει την καθημερινή της πάλη με τα σγουρά μαλλιά της, τώρα δημιούργησε αυτές τις εικονογραφήσεις, τις οποίες σίγουρα απολαύσεις και θα σου προσφέρουν γέλιο, ενώ θα σε εμπνεύσουν να κάνεις και εσύ τα μαλλιά σου μπούκλες, πιο συχνά! Αν, από την άλλη έχεις ήδη σγουρά μαλλιά, τώρα μπορείς να είσαι περήφανη γι’ αυτά!\nTo beauty hack που κάνουν όλα τα Victoria’s Secret μοντέλα\nΤι τις διατηρεί λαμπερές πριν το show;\nTα καλύτερα beauty looks από τα People’s Choice Awards\nΗ ρουτίνα ομορφιάς της Charlize Theron\nΗ σταρ αποκαλύπτει τα μυστικά της!\nH έμπνευση στα μακιγιάζ του φετινού Victoria’s Secret show\nΗ Gisele Bündchen ασκεί επιρροή!\nTrendy ταξιδιώτισσα με τέλεια επιδερμίδα\nTo kit που πρέπει να έχεις κάθε φορά που ταξιδεύεις.


Δεύτερη ήττα οι Bruins | Onsports.gr\nhome ΣπορUS SportsΔεύτερη ήττα οι Bruins Κοινοποιήστε\nΔεύτερη ήττα οι Bruins\tΣυντάκτης: Γιάννης Ασκούνης\nΔημοσίευση: Δευτέρα, 14 Φεβρουαρίου 2011 01.35\nΈχασαν για δεύτερη συνεχομένη βραδιά οι Bruins, αλλά παραμένουν στην τρίτη θέση της ανατολικής περιφέρειας.\tΜάλιστα οι Boston Bruins προηγήθηκαν στο 1:29 μέσα στην έδρα των Detroit Red Wings. Στο 12:17, ο Brad Marchand έδωσε προβάδισμα (2-1) πάλι στους φιλοξενούμενους , αλλά η συνέχεια ήταν υπέρ των «κόκκινων φτερών». Στην δεύτερη περίοδο, οι γηπεδούχοι πέτυχαν την απόλυτη ανατροπή (3-2). Το κερασάκι στην τούρτα έβαλε ο Todd Bertuzzi, με το δεύτερο προσωπικό του γκολ, διαμορφώνοντας το τελικό 4-2. Δύο νίκες σε δύο βραδιές των Red Wings εναντίον των Bruins, οι οποίοι συνεχίζουν την δυναμική τους πορεία στην δυτική περιφέρεια.\tΚατηγορία: US Sports


Ευθύνες για το φιάσκο στην Αττική Οδό σε Τροχαία-Υπουργεία ρίχνει στρατηγός ε.α. της... τροχαίας! | Κοντολογίς\n29 Ιανουαρίου 2022, 14:38\n«Το κακό έγινε από το προηγούμενο βράδι», τόνισε ο Γιώργος Ελευθεράκης. Τα πυρά προς την τροχαία και το υπ. Μεταφορών.\nΚεραυνός κατά τροχαίας και υπουργείο Μεταφορών ήταν μιλώντας στον ΣΚΑΙ ο Γιώργος Ελευθεράκης, υποστράτηγος εν αποστρατεία της τροχαίας, ο οποίος μάλιστα επί οκτώ χρόνια ήταν επικεφαλής της τροχαίας στην Αττική Οδό.\nΤο φαινόμενο ήταν γνωστό επί καιρό πριν, επεσήμανε σημειώνοντας ότι υπήρξε μετεωρολόγος που δήλωσε ότι το φαινόμενο θα είναι αντίστοιχο του 2004 (σ.σ. ο ίδιος τότε ήταν υποδιοικητής στην τροχαία Αττικής Οδού). «Αντί να ψάξουμε τα κιτάπια μας να δούμε πως το αντιμετωπίσαμε το 2004, το χειριστήκαμε σαν σύνηθες φαινόμενο», δήλωσε.\nΤο πρώτο βήμα έπρεπε να είναι η απαγόρευση της κυκλοφορίας των φορτηγών από το βράδυ της Κυριακής, τόνισε εξηγώντας ότι πρόκειται για κλειστό αυτοκινητόδρομο. Όταν το πει η αστυνομία δεν μπορεί να αρνηθεί η Αττική Οδός.\nΕξήγησε πως υπήρξε και μεγάλος όγκος αυτοκινήτων που μπήκαν στην οδό. Από τις 09.00 μέχρι τις 11.00 έπεσε όλη η κυκλοφορία στην Αττική Οδο. Από τη στιγμή που δίπλωσε φορτηγό έχεις αποκλεισμό και χάνεις τα εκχιονιστικά. «Το κακό έγινε από το προηγούμενο βράδι», τόνισε. Η απόφαση για να κλείσει ο δρόμος είναι κρατική εξουσία και δεν μπορεί να παραχωρηθεί σε ιδιώτη, συμπλήρωσε.\nΚρίνοντας συνολικά την εικόνα ο υποστράτηγος ε.α. αναρωτήθηκε ποιος ελέγχει την Αττική Οδό, πόσα εκχιονιστικά έχει, αν βγήκαν κανονικά στους δρόμους.\nΗ Αττική Οδός είναι το σχολείο των αυτοκινητοδρόμων. Από τη στιγμή που δεν υπάρχει το υπουργείο Μεταφορών που υπέγραψε τη σύμβαση, που δεν υπάρχει υπάλληλος να ελέγξει αν βγαίνουν τα εκχιονιστικά τι να πούμε…\nΠροηγούμενο άρθρο Ο άνθρωπος που κέρδισε εισιτήριο για το διάστημα και το δώρισε στο φίλο του\nΕπόμενο άρθρο Θεσσαλονίκη: Θρίλερ με τις τοξικολογικές της 24χρονης – Τι συνέβη


Πρεμιέρα για τη Λίμνη των Κύκνων – Ovi Greece\nΠρεμιέρα για τη Λίμνη των Κύκνων\nΣτις 20 Φεβρουαρίου 1877, το παγκοσμίως γνωστό μπαλέτο Η Λίμνη των Κύκνων του Ρώσου συνθέτη Πιοτρ Τσαϊκόφσκι (Pyotr Ilyich Tchaikovsky) κάνει την πρεμιέρα του στο θέατρο Μπολσόι (The Bolshoi Theatre) της Μόσχας, σε χορογραφία Julius Reisinger και στέφεται από… αποτυχία.\nΟ Τσαϊκόφσκι συνέγραψε τη μουσική του μπαλέτου του κατά τη διετία 1875 – 1876. Το θέμα του βασίζεται σε λαϊκά παραμύθια της χώρας του. Η πριγκίπισσα Οντέτ μεταμορφώνεται σε λευκό κύκνο από τον κακό μάγο Ρόθμπαρτ. Μόνος τρόπος για να λυθούν τα μάγια είναι ο έρωτας, που η Οντέτ γνωρίζει στο πρόσωπο του πρίγκιπα Ζίγκφριντ και εκείνος αναλαμβάνει να τη σώσει.\nΟ κακός μάγος όμως, προσπαθεί να ξεγελάσει τον πρίγκιπα και να τον παντρέψει με την κόρη του Οντίλ, έναν μαύρο κύκνο, που μοιάζει καταπληκτικά με την Οντέτ. Καθώς το θέμα βασίζεται σε παραμύθι της προφορικής παράδοσης και κατά συνέπεια, η ιστορία δεν υπάρχει πουθενά καταγεγραμμένη, ως προς το τέλος της υπάρχουν δύο εκδοχές, η καλή, που θέλει το ερωτευμένο ζευγάρι μαζί και η κακή, που θέλει τους δυο ερωτευμένους να πεθαίνουν.\nΠολλά χρόνια μετά από την αποτυχημένη πρεμιέρα στη Μόσχα, το μπαλέτο ανέβηκε στο θέατρο Μαριίνσκι (Mariinsky Theatre) της Αγίας Πετρούπολης, το 1895, όπου και αποθεώθηκε από το κοινό. Εκτός Ρωσίας, παρουσιάστηκε για πρώτη φορά στο Λονδίνο το 1911 και έκτοτε, συγκαταλέγεται σε μία από τις πιο αγαπημένες παραστάσεις μπαλέτου παγκοσμίως.\nΦεβρουαρίου 20, 2017 ovithanosΙστορία,Μπαλέτο,Μουσική,Σαν σήμερα,Ovi,Ovi Greece\nΠροηγούμενο Προηγούμενο άρθρο: Κεκλιμένος Πύργος της …Πίτσας\nΕπόμενο Επόμενο άρθρο: Τα παραμελημένα παιδιά


Πανσέληνος Μάϊου 2021: Πότε θα δούμε την φεγγαράδα; -\nΠανσέληνος Μάϊου 2021: Πότε θα δούμε την φεγγαράδα;\nΠανσέληνος Μάϊου 2021: Πότε πέφτει;\nΗ πανσέληνος του Μάϊου 2021 πέφτει στις 26 του μήνα. Πιστεύεται ότι η πανσέληνος επηρεάζει τον ύπνο μας. Συγκεκριμένα όταν έχει πανσέληνο ο άνθρωπος χρειάζεται περισσότερη ώρα να κοιμηθεί με αποτέλεσμα να μην κοιμάται καλά.\nΚοινωνικός τουρισμός 2021-2022: Ποια είναι η λίστα με τα καταλύματα;\nself test gov.gr: Εδώ κάνουν δήλωση οι μαθητές και εργαζόμενοι\nΔήλωση self test μαθητών: Πως θα το κάνουμε;\nΠροκήρυξη αστυνομία 2021: Τι θα γίνει με τις πανελλήνιες;\nΠανελλήνιες 2021: Αυτό είναι το πρόγραμμα για τις εξετάσεις\nSelf test μαθητές δημοτικού, γυμνασίου και Λυκείου: Θα γίνονται κάθε εβδομάδα\nSelf test μαθητές: Κάθε πότε να κάνουν δήλωση;\nΚοινωνικός τουρισμός 2021-2022: Πότε ξεκινούν οι αιτήσεις και ποια είναι τα καταλύματα;\nSelf test μαθητές του δημοτικού: Ποια η διαδικασία και η πλατφόρμα\nΚοινωνικός τουρισμός 2021-2022: Ποια είναι η λίστα με τα καταλύματα; 16 Μαΐου 2021\nself test gov.gr: Εδώ κάνουν δήλωση οι μαθητές και εργαζόμενοι 16 Μαΐου 2021\nΔήλωση self test μαθητών: Πως θα το κάνουμε; 16 Μαΐου 2021\nΠροκήρυξη αστυνομία 2021: Τι θα γίνει με τις πανελλήνιες; 16 Μαΐου 2021\nΠανελλήνιες 2021: Αυτό είναι το πρόγραμμα για τις εξετάσεις 16 Μαΐου 2021\nSelf test μαθητές δημοτικού, γυμνασίου και Λυκείου: Θα γίνονται κάθε εβδομάδα 16 Μαΐου 2021\nSelf test μαθητές: Κάθε πότε να κάνουν δήλωση; 16 Μαΐου 2021


Survivor: Η μεγάλη αλλαγή στο αγώνισμα της Κυριακής! Για πρώτη φορά θα συμβεί κάτι τέτοιο... (Βίντεο) - News - Youweekly\nΠέτα τη Φριτέζα: H Λούνα παίρνει πολύ βαριά την εγγύτητα που... Ραγδαίες εξελίξεις σήμερα 18/11!\nSurvivor: Η μεγάλη αλλαγή στο αγώνισμα της Κυριακής! Για πρώτη φορά θα συμβεί κάτι τέτοιο... (Βίντεο)\nNews 17.06.2017 09:33\nΤο παιχνίδι έχει μπει πια στην τελική ευθεία και οι ανατροπές πλέον είναι πολλές!\nΜετά την αποχώρηση του Χρανιώτη, η ομάδα των Διάσημων απαρτίζεται μόνο από 2 άτομα, την Ευρυδίκη Βαλαβάνη και τον Γιώργο Αγγελόπουλο ενώ οι Μαχητές παραμένουν πέντε. διαβάστε παρακάτω...\nΗ ανακοίνωση του Σάκη Τανιμανίδη δίχασε το κοινό καθώς ο Γιώργος Αγγελόπουλος θα πρέπει να μάχεται με κάθε παίκτη από την ομάδα των Μαχητών σε κάθε αγώνισμα, δηλαδή θα πρέπει να παίζει τουλάχιστον 7 φορές κάτι που θα τον κουράσει και ίσως τον κάνει να καταρρεύσει.\nΤο αγώνισμα της Κυριακής θα είναι ένα από τα πιο δύσκολα αγωνίσματα που έχουμε δει ως τώρα με μια τεράστια αλλαγή!\nΩς τώρα, τα αγωνίσματα λάμβαναν χώρα είτε πρωινές είτε μεσημεριανές ώρες. Αυτή τη φορά το αγώνισμα θα διαδραματιστεί το βράδυ. Κάτι που δεν ξέρουμε κατά πόσο θα επηρεάσει τους παίκτες και ιδιαίτερα την ομάδα των Διάσημων.\nO Σάκης Τανιμανίδης ανέβασε την πιο τρυφερή φωτογραφία αγκαλιά με την Χριστίνα Μπόμπα! (Photo)\nΜιχάλης Μουρούτσος: Η νέα φωτογραφία από το Λουξεμβούργο και το τρυφερό σχόλιο της Λάουρας Νάργες! Λιώσαμε…( Photo)\nΜπο: Νυχτοπερπατήματα με πρώην παίκτρια του Survivor λίγες ώρες μετά την επιστροφή του Ελλάδα! Φωτογραφία ντοκουμέντο\nΕορτολόγιο: Ποιοι έχουν γιορτή σήμερα, Δευτέρα 18 Νοεμβρίου;\nΓΛΥΚΕΣ 18.11.2019 10:54\nSHOPPING 18.11.2019 10:52\nBaby boom στην ελληνική showbiz! Γέννησε γνωστή Ελληνίδα ηθοποιός!\nNEWS 18.11.2019 10:43\nTV24 18.11.2019 10:42\nΕικόνες σοκ του αστυνομικό που μαχαιρώθηκε πέντε φορές από τον αλλοδαπό!\nΕΝΗΜΕΡΩΣΗ 18.11.2019 10:38\nΜΑΚΙΓΙΑΖ 18.11.2019 10:34\nΗλιάνα Παπαγεωργίου: Απίστευτη αντίδραση όταν την ρώτησαν για τον Snik! Έτρεχε να «ξεφύγει» από τις κάμερες! (Βίντεο)\nNEWS 18.11.2019 10:26\nΣταματίνα Τσιμτσιλή: Αποκάλυψη - σοκ! Ποια γνωστή Ελληνίδα παρουσιάστρια έχει δεχθεί κακοποίηση;\nNEWS 18.11.2019 10:25\nTRENDS 18.11.2019 10:21\nGΝTM 18.11.2019 10:18\nΣπίτι Είναι: Οι τρομερές εξελίξεις του σημερινού επεισοδίου (18/11) - Η Αθηνά επιστρέφει από το επαγγελματικό της ταξίδι!\nTV24 18.11.2019 10:13\nWOMAN'S STYLE 18.11.2019 10:10\nFASHION NEWS 18.11.2019 10:01\nΆγριες Μέλισσες: Σοκαριστικές εξελίξεις στο σημερινό επεισόδιο (18/11) - Η Ελένη αδύναμη πια να κρύψει τα αισθήματα της από τον Λάμπρο!\nTV24 18.11.2019 09:59\nΤατιάνα Στεφανίδου - Νίκος Ευαγγελάτος: Αποκάλυψη τώρα! Η κοινή "τραγωδία" που τους ένωσε! Στο παρελθόν και οι δυο...\nSTORIES 18.11.2019 09:56\nΕΝΗΜΕΡΩΣΗ 18.11.2019 09:46\nΈνοπλος άνοιξε πυρ! Τέσσερις οι νεκροί μετά την αιματηρή επίθεση!\nΕΝΗΜΕΡΩΣΗ 18.11.2019 09:42\nΒίκυ Κάβουρα: Νέα εμφάνιση με τον κούκλο σύντοφό της! Οι αγκαλιές τράβηξαν τα βλέμματα...\nNEWS 18.11.2019 09:42\nΤηλεθέαση 17/11: Πώς τα πήγαν The Voice και Κόκκινο Ποτάμι; Το ένα εκτοξεύτηκε σε νούμερα!\nΤΗΛΕΘΕΑΣΗ 18.11.2019 09:35


Τέσσερις θεματικές συνεδριάσεις ζητά η Χιακή Συμπολιτεία | politischios.gr\nτελ. ενημ.: 13/11/17 18:51\nΤέσσερις θεματικές συνεδριάσεις ζητά η Χιακή Συμπολιτεία\nΘεματικές συνεδριάσεις για ζητήματα που αφορούν στην καθημερινότητα των δημοτών και συγκεκριμένα σε θέματα όπως νερό, ενέργεια, απορρίμματα και συγκοινωνίες, με επιστολή της στον πρόεδρο του Δημοτικού Συμβουλίου Γιάννη Γεωργιάδη.\nΑναλυτικά η Χιακή Συμπολιτεία επισημάνει:\n«Απαντώντας στη σχετική πρόσκλησή σας η Χιακή Συμπολιτεία καταθέτει τις προτάσεις της για τη διεξαγωγή θεματικών συνεδριάσεων του Δημοτικού Συμβουλίου.\nΥδρευτικό. Ποιότητα και επάρκεια νερού. Ορθολογική και αειφόρος διαχείριση υδατικών πόρων. Σχεδιαζόμενα έργα. Εξοικονόμηση και τιμολογιακή πολιτική.\nΕνεργειακό. Στρατηγική αντιμετώπισης επιπτώσεων στο νησί από ενδεχόμενο κατακερματισμού-ιδιωτικοποίηση της ΔΕΗ. Σχέδιο για μαζική ανάπτυξη ΑΠΕ μικρής κλίμακας με αιχμή την αυτοπαραγωγή, την συνεργατική παραγωγή, τον πρωταγωνιστικό ρόλο του δήμου.\nΣυγκοινωνίες – Μεταφορές - Υποδομές. Διαμόρφωση συνολικού σχεδίου για ακτοπλοϊκή και αεροπορική σύνδεση, αξιοποίηση και αναβάθμιση υποδομών, πολιτική για δρομολόγια και τιμές εισιτηρίων, πολιτική για το συγκοινωνιακό σε επίπεδο νησιού.\nΔιαχείριση Απορριμμάτων. Σχέδιο τοπικής διαχείρισης. Μείωση του όγκου των απορριμμάτων. Ανακύκλωση και ευαισθητοποίηση πολιτών. Λειτουργία Υπηρεσίας καθαριότητας.\nΓια τα προτεινόμενα θέματα η Χιακή Συμπολιτεία, εφόσον προγραμματιστούν συνεδριάσεις θα φέρει ολοκληρωμένες εισηγήσεις και ειδικούς αγορητές στο Δημοτικό Συμβούλιο».


Τελικά, έχουμε βγει από την κρίση; | Η ΚΑΘΗΜΕΡΙΝΗ\nΤο ερώτημα του τίτλου είναι ζόρικο. Δεν μπορεί να απαντηθεί παρά μόνο αν προηγηθούν καθαρές απαντήσεις σε δύο επιμέρους ερωτήματα: Τι εννοούμε λέγοντας «κρίση»; Και πότε μπορούμε βάσιμα να θεωρήσουμε ότι μια κρίση έχει πια τελειώσει;\nΠροφανώς, όταν κουβεντιάζουμε μεταξύ μας για την κρίση, δεν αναφερόμαστε σε μεμονωμένα και απρόβλεπτα γεγονότα, με καταστροφικές ίσως συνέπειες, που όμως αφορούν εμάς τους ίδιους, την οικογένειά μας ή την πόλη μας. Αν αρρωστήσω, αν η οικογενειακή επιχείρηση πέσει έξω ή αν η πόλη όπου ζω πλημμύρισε μετά την καταιγίδα, πρόκειται για κρίσεις που αφορούν από ελάχιστους έως σχετικά λίγους ανθρώπους και που, συνήθως, ξεπερνιούνται σχετικά γρήγορα.\nΗ «κρίση», λοιπόν, για την οποία μιλάμε, περιλαμβάνει μια σειρά κρίσιμων πολιτικών γεγονότων που εκτυλίσσονται αλληλοδιαδόχως και επηρεάζουν αρνητικά ολόκληρο το έθνος. Μιλάμε, δηλαδή, για μακροχρόνιες σπείρες συνεχόμενων κρίσεων που δημιουργούν στο σύνολο της κοινωνίας αφενός ένα γενικευμένο αίσθημα απόγνωσης και αφετέρου την έντονη ανάγκη για επείγουσα ριζική αλλαγή.\nΠότε, και πώς, τελειώνουν τέτοιες σπειροειδείς κρίσεις; Η απάντηση είναι ότι τελειώνουν όταν το παλιό πεθαίνει οριστικά, ενώ, στη θέση του, κάτι νέο και υγιές έχει ήδη γεννηθεί.\nΠάρτε για παράδειγμα την πολιτική κρίση που ξεκίνησε στην Ελλάδα αμέσως μετά τις εκλογές του 1961. Μέσα σε ένα κλίμα έντονης πολιτικής πόλωσης και κατηγοριών για εκλογές βίας και νοθείας, η χώρα οδηγήθηκε σε παρατεταμένη περίοδο αναταραχών και κυβερνητικής αστάθειας. Το αποτέλεσμα ήταν η βαθιά απονομιμοποίηση του πολιτικού συστήματος, πράγμα που με τη σειρά του οδήγησε στη στρατιωτική δικτατορία, με τραγική κατάληξη το ελληνικό πραξικόπημα στην Κύπρο, την τουρκική εισβολή στο νησί, τη διχοτόμησή του και, παρευθύς, την πτώση της χούντας.\nΑμέσως τότε, όμως, η νέα κυβέρνηση κατόρθωσε να βάλει τη χώρα σε έναν αγαθό πολιτικό κύκλο: Αποκατέστησε τη δημοκρατία και την κοινοβουλευτική νομιμότητα, κατήργησε τη βασιλεία, έστειλε τον Στρατό πίσω στους στρατώνες και τους πρωτεργάτες της χούντας στη φυλακή.\nΣυνέταξε νέο Σύνταγμα και ξεκίνησε την εργώδη προσπάθεια ένταξης της χώρας στην Ευρωπαϊκή Κοινότητα. Το παλιό είχε πεθάνει και, σχεδόν ταυτόχρονα, το νέο είχε γεννηθεί. Η σπείρα των κρίσεων που ξεκίνησε το ’61 και διήρκεσε 13 ολόκληρα χρόνια είχε πλέον τερματιστεί.\nΜόνο που τα πράγματα δεν συμβαίνουν πάντα με τόσο ξεκάθαρο τρόπο. Συχνά σε περιόδους μακροχρόνιων κρίσεων, ακόμη κι όταν το νέο έχει ξεπροβάλει, το παλιό εξακολουθεί να επιβιώνει απειλητικά. Κι έτσι επιστρέφουμε στο αρχικό ερώτημα για το είδος της κρίσης που ταλανίζει τη χώρα. Για τι ακριβώς πράγμα μιλάμε;\nΠροφανώς, η πρόσφατη κρίση ήταν οικονομικής φύσης, αφού στα χρόνια της χάθηκε μεγάλο μέρος του ΑΕΠ της χώρας. Αλλά κυρίως ήταν –και συνεχίζει να είναι– μια βαθιά θεσμική και πολιτική κρίση, οι απαρχές της οποίας βρίσκονται στον λαϊκισμό που ευδοκίμησε κατά την πρώιμη μεταπολίτευση. Ακόμη, λοιπόν, κι αν η οικονομία έχει μπει σε πορεία (αργής αλλά αβέβαιης) ανάπτυξης, η χώρα θα παραμένει ευάλωτη σε πολιτικές κρίσεις εφόσον ο λαϊκισμός, που υπήρξε η γενεσιουργός αιτία της πρόσφατης εθνικής μας περιπέτειας, δεν ηττηθεί, πέρα από την κάλπη, και στην ευρύτερη πολιτική αρένα.\nΠέρα από πολλές περισπούδαστες αλλά φλύαρες αναλύσεις του φαινομένου, λαϊκισμός είναι, πολύ απλά, η αποθέωση από την πολιτική εξουσία ενός μέρους της κοινωνίας εις βάρος τόσο του υπόλοιπου λαού όσο και –κυρίως– των θεσμών της πολιτείας. Είναι επικίνδυνος για τρεις αλληλένδετες βλάβες που προκαλεί στη δημοκρατία.\nΠρώτον, διαιρεί το κοινωνικό σώμα. Τα καφενεία της επικράτειας διαχωρίζονται σε «πράσινα» και «μπλε», οι πολίτες σε «δυνάμεις του φωτός» και «δυνάμεις του σκότους», οι ψηφοφόροι σε «εμάς» και σε «αυτούς».\nΔεύτερον, ο λαϊκισμός συντηρεί την πολιτική πόλωση, αφού χωρίς αυτήν ο ίδιος είναι αδύνατον να συντηρηθεί. Κόμματα και πολιτικές ηγεσίες, οργανωμένα συμφέροντα, εθνικιστικές και παρακρατικές οργανώσεις, τρομοκράτες, αναρχικοί, νεοναζί μπορούν έτσι να ενεργούν στο όνομα του «λαού» (τους), με τεράστια ζημιά για τους θεσμούς.\nΤρίτον, ο λαϊκισμός θέτει τη «λαϊκή βούληση» πάνω από την έννομη τάξη και το Σύνταγμα. Αυτό ασφαλώς βλάπτει τα δικαιώματα κοινωνικών μειονοτήτων και εντέλει καταλήγει στη λεγόμενη «τυραννία της πλειοψηφίας».\nΚοντολογίς, στον βαθμό που, εξαιτίας του λαϊκισμού, η κοινωνία μας παραμένει διαιρεμένη σε δύο αντίπαλα στρατόπεδα, καθένα από τα οποία ζητεί την πλήρη ικανοποίηση των δικών του συμφερόντων εις βάρος του κοινωνικού συνόλου και προς ζημία των θεσμών, η κρίση θα παραμείνει σοβούσα.\nΣτην Ελλάδα της μεταπολίτευσης, ο λαϊκισμός έχει μακρύ και πλούσιο παρελθόν, και είναι πλέον δύσκολο να ξεριζωθεί. Σε προηγούμενες δεκαετίες δόθηκαν αρκετές μάχες εναντίον του, που όμως δεν τελεσφόρησαν. Η φιλελεύθερη κυβέρνηση του Κωνσταντίνου Μητσοτάκη ηττήθηκε πρώτη, τόσο εξαιτίας της λαϊκιστικής αντιπολίτευσης του ΠΑΣΟΚ όσο και της εσωτερικής φθοράς που υπέστη από τη λεγόμενη «λαϊκή Δεξιά». Οι μεταρρυθμιστικές κυβερνήσεις του Κώστα Σημίτη επίσης έπεσαν θύματα του «βαθέος ΠΑΣΟΚ», που συνέχισε αμετανόητο να επιδίδεται σε σκάνδαλα και όργιο διαφθοράς. Οι δε Γιώργος Παπανδρέου και Αντώνης Σαμαράς εγκατέλειψαν τη λαϊκιστική ρητορεία όταν ήδη ήταν πολύ αργά για τη χώρα και το μόνο που απέμενε στο φιλελεύθερο στρατόπεδο, το οποίο εκόντες άκοντες κλήθηκαν να εκπροσωπήσουν, ήταν μικρές μάχες οπισθοφυλακής. Κατόπιν, ο λαϊκισμός ξαναβρέθηκε στο γκουβέρνο.\nΚι έτσι φτάνουμε στο σήμερα: ο λαϊκισμός έχει μεν χάσει την εξουσία αλλά ακόμη δεν έχει πεθάνει. Κάτι νέο έχει εμφανιστεί, το οποίο προξενεί μεν αισιοδοξία αλλά όχι και αίσθημα σταθερής ασφάλειας για το μέλλον. Ο Αντόνιο Γκράμσι είχε πει ότι, στο μεσοδιάστημα που μεσολαβεί ανάμεσα στον αργό θάνατο του παλιού και στην επίπονη γέννα του νέου, πολλά δυσάρεστα μπορεί να συμβούν. Μακάρι αυτά να μείνουν μακριά από εμάς!


Καλοκαιρινές συμβουλές ασφαλείας για παιδιά - Mothersblog.gr\n14 Ιουλ 2021\tΥΓΕΙΑ\nΚαλοκαίρι = Διασκέδαση, χαρά, μπάνια και παγωτά\nΤο καλοκαίρι σημαίνει για μικρούς και μεγάλους διασκέδαση, χαλάρωση, μπάνια, παγωτά, παιχνίδια στην αυλή ή το μπαλκόνι, διακοπές και οικογενειακές στιγμές. Είτε χτίζετε παλάτια στην άμμο, είτε παίζετε παιχνίδια στην αυλή ή το μπαλκόνι, η ασφάλεια το καλοκαίρι θα πρέπει να είναι η προτεραιότητά σας.\nΑπό την ασφάλεια στο ποδήλατο, μέχρι την έκθεση σε κάθε είδους μικρόβια, θα πρέπει να προστατέψετε τα παιδιά σας από τους κινδύνους που κρύβει το καλοκαίρι. Μην περιμένετε τα παιδιά σας να σας υπενθυμίσουν τη λέξη "ασφάλεια" το καλοκαίρι. Θα πρέπει εσείς από την πλευρά σας να κάνετε ό,τι πρέπει για να αποφύγετε τυχόν ατυχήματα.\nΟι εργαζόμενοι γονείς δυσκολεύονται να αποφασίσουν αν θα αφήσουν τα μεγαλύτερα παιδιά στο σπίτι κατά τη διάρκεια του καλοκαιριού. Μειώστε αυτή την ανησυχία μιλώντας τους, βάζοντας κανόνες και δημιουργώντας ένα πρόγραμμα για εκείνα. Κολλήστε στο ψυγείο αυτό το πρόγραμμα και ζητήστε από το παιδί σας να μην κάνει κάτι που δεν αναφέρεται στο πρόγραμμα αυτό. Επιπλέον, εξηγήστε του ότι δεν πρέπει να ανοίγει την πόρτα σε κανέναν, να μην απαντά σε τηλέφωνα που δεν γνωρίζει, να μην βγαίνει εκτός σπιτιού.\nΔιαβάστε επίσης: «Μόνος στο σπίτι»: Κάνει τα παιδιά να μένουν μόνα στο σπίτι;\nΑν το παιδί σας λατρεύει να βρίσκεται έξω και δη μεταξύ 10 π.μ. και 15.00 μ.μ. θα πρέπει εσείς να το προστατέψετε από τις ακτίνες του ήλιου. Φορέστε του ανοιχτόχρωμα ρούχα, γυαλιά, καπέλο και φυσικά αντηλιακό. Μόνο έτσι θα αποφύγετε το ηλιακό έγκαυμα, την ηλίαση ή τη θερμοπληξία. Μην ξεχνάτε να ανανεώνετε το αντηλιακό του κάθε δύο ώρες.\nΔιαβάστε επίσης: Πώς να προστατέψετε το παιδί σας από τον ήλιο\nΗ πισίνα ή η θάλασσα είναι τόσο δελεαστική τους καλοκαιρινούς μήνες και τα παιδιά με λαχτάρα βουτούν στα νερά. Προστατέψτε τα παιδιά σας από τους κινδύνους του νερού. Μην τα αφήνετε ούτε δευτερόλεπτο από τα μάτια σας, στα μικρότερα παιδιά φορέστε "μακαρόνι" ή μπρατσάκια. Μην τα αφήνετε να βουτούν με γεμάτη κοιλίτσα. Μην τα αφήνετε να απομακρύνονται.\nΔιαβάστε επίσης: Ασφάλεια στο νερό: Όλα όσα πρέπει να γνωρίζετε αν έχετε παιδιά και βρέφη\nΑυτά τα έντομα μπορούν να χαλάσουν τα καλοκαίρινά σας σχέδια. Γι' αυτό δράστε αμέσως αν χρειαστεί. Αν τσιμπήσει τα παιδιά σας κουνούπι, απλώστε αμέσως μια κρέμα που καταπραϋνει τον κνησμό. Αν τσιμπήσει τα παιδιά μέλισσα ή σφήκα, προσπαθήστε να αφαιρέσετε άμεσα το κεντρί και πλύνετε την περιοχή με νερό και σαπούνι. Αν το παιδί σας είναι αλλεργικό θα πρέπει να απευθυνθείτε άμεσα σε κάποιο νοσοκομείο ή κέντρο υγείας.\nΜιλήστε τα παιδιά σας για τα έντομα, για το τσίμπημά τους και ζητήστε τους να μην πλησιάζουν φυτά και λουλούδια.\nΔιαβάστε επίσης: Τσιμπήματα του καλοκαιριού: Πώς να τα αντιμετωπίσετε αποτελεσματικά\nΑσφάλεια στο ποδήλατο\nΤο καλοκαίρι πολλά παιδιά πηδούν στο ποδήλατό τους και κάνουν ατελείωτες βόλτες. Πριν πατήσουν όμως το πόδι τους στο πετάλ, βεβαιωθείτε ότι τα παιδιά σας γνωρίζουν όλους τους κανόνες ασφαλείας. Ζητήστε τους να φορέσουν το προστατευτικό τους κράνος, κλειστά και σταθερά παπούτσια και φωτεινά ρούχα.\nΔιαβάστε επίσης: Πότε και πώς να μάθω στο παιδί μου ποδήλατο;\nΑν και τα παιδιά μετά την πανδημία που βρίσκεται γύρω μας ξέρουν πώς να πλένουν σωστά τα χέρια τους και πώς να χρησιμοποιούν το αντισηπτικό, καλό θα είναι να τους υπενθυμίσετε τους κανόνες καθαριότητας για να αποφύγουν τα μικρόβια που βρίσκονται στην αυλή ή την παιδική χαρά.\nΔιαβάστε επίσης: Απίθανα σημεία που μαζεύονται μικρόβια\nΜε τα παιδιά να κρατούν αρκετές ώρες μια κινητή συσκευή στα χέρια τους, είναι καλό να γνωρίζουν τους κινδύνους που βρίσκονται στο διαδίκτυο. Χρησιμοποιήστε κωδικούς ασφαλείας, γονικό έλεγχο και βάλτε όρια στη χρήση των συσκευών.\nΔιαβάστε επίσης: Πέντε τρόποι για να είσαι σίγουρη πως το παιδί σου «σερφάρει» με ασφάλεια\nΠΑΙΔΙΑ ΚΑΙ ΑΣΦΑΛΕΙΑ ΤΟ ΚΑΛΟΚΑΙΡΙ


Η δυσκολία στα μαθηματικά...\nΦωτόδεντρο Παιδιά Εκπαίδευση Η δυσκολία στα μαθηματικά...\n...δεν σημαίνει χαμηλή νοημοσύνη\nΟνομάζεται δυσαριθμησία και είναι η μαθησιακή δυσκολία στα μαθηματικά. Τα παιδιά που παρουσιάζουν δυσκολίες στα μαθηματικά, δε σημαίνει πως έχουν χαμηλή νοημοσύνη.\n-χαμηλή επίδοση στην εκτέλεση αριθμητικών πράξεων, κυρίως των πράξεων της αφαίρεσης και της διαίρεσης.\n-δυσκολίες αφομοίωσης των πινάκων του πολλαπλασιασμού.\n-αδυναμία στη διάκριση και αναγνώριση των αριθμητικών συμβόλων.\n-αντιστροφή των αριθμών, δηλαδή το παιδί γράφει, π.χ.) 43 αντί 34 ή 382 αντί 283.\n-παράλειψη των αριθμών, δηλαδή το παιδί γράφει, π.χ.) 74 αντί 704, λόγω της αδυναμίας του στη διάκριση μανάδων, δεκάδων...\n-παράλειψη στον υπολογισμό των κρατουμένων την ώρα που το παιδί εκτελεί μια πράξη.\n-αντικατάσταση συμβόλων, δηλαδή το παιδί γράφει 6+3 αντί 6x3 και αντίστροφα.\n-αδυναμία εκτέλεσης απλών πράξεων με εμμονή στο μέτρημα με τα δάχτυλα.\n-αδυναμία ανάγνωσης και γραφής μεγάλων αριθμών.\n-αδυναμία σύνταξης και επίλυσης απλών και σύνθετων προβλημάτων.\n-δυσκολία στη μάθηση της ώρας.\n-δυσκολία στη διαχείριση χρημάτων.\n-δυσκολία στη διάκριση του δεξιά – αριστερά.\nΟι παρακάτω προτάσεις αντιμετώπισης γίνονται από το παιδί σε συνεργασία με το δάσκαλο ή το γονιό. Οι ασκήσεις είναι απλές, αλλά βασικές που όταν κατακτηθούν, το παιδί θα έχει τη δυνατότητα να μπει πιο εύκολα στον κόσμο των μαθηματικών.\n-μαθαίνει να ξεχωρίζει τα σύμβολα των πράξεων.\n-μαθαίνει πως όλες οι πράξεις μπορούν να γίνουν κάθετα και οριζόντια.\n-μαθαίνει να χρησιμοποιεί διάφορα οπτικά ερεθίσματα και υλικά σε συνδυασμό με λεκτική εκφορά, έτσι ώστε να κατανοήσει τη χρησιμότητα κάθε αριθμητικής πράξης.\n-μαθαίνει να μετρά, πρώτα μέχρι το 10, μέχρι να φτάσει στο 100 με τη σειρά και έπειτα ανάποδα. Κάθε φορά που θα λέει έναν αριθμό, θα βάζει μια χάντρα ή ένα βόλο ή ένα φασόλι μέσα σε κουτί ή βαζάκι. Έπειτα, όταν θα ξεκινήσει να μετράει ανάποδα, θα βγάζει μια χάντρα ή ένα βόλο ή ένα φασόλι από το κουτί ή το βαζάκι.\n-μαθαίνει πρόσθεση και αφαίρεση. Προσθέτει ή αφαιρεί πρώτα με το ‘0’, ύστερα με μονοψήφιους, διψήφιους, τριψήφιους και τέλος με πολυψήφιους αριθμούς, κάνοντας κάθετα τις πράξεις. Πρώτα κάνει πράξεις χωρίς κρατούμενα και ύστερα με κρατούμενα. Καλό είναι τους αριθμούς στις πράξεις να τους τοποθετεί σε στήλες, να κυκλώνει τα κρατούμενα και όταν τα χρησιμοποιεί να τα σβήνει με διαφορετικό χρώμα μολυβιού.\n-μαθαίνει τον πίνακα του πολλαπλασιασμού. Σε χαρτόνια με διαφορετικά χρώματα, γράφει μπροστά από κάθε χαρτόνι μία μία τις στήλες από τον πίνακα του πολλαπλασιασμού και πίσω από κάθε χαρτόνι ξαναγράφει τις στήλες με τη μόνη διαφορά πως τα αποτελέσματα θα έχουν ένα ερωτηματικό. Συνδυάζει, π.χ.) το χρώμα κίτρινο με τα πολλαπλάσια του 3 ή το χρώμα πράσινο με τα πολλαπλάσια του 5 και κάθε φορά που θα του ζητηθεί ένα χρώμα θα λέει και τον αντίστοιχο πολλαπλασιασμό, π.χ.-Μου αρέσει το χρώμα κόκκινο, πες μου τον πολλαπλασιασμό του 4.Όταν θα έχει μάθει όλον τον πίνακα, συμπληρώνει τα ερωτηματικά που βρίσκονται πίσω από τα χαρτόνια. Τέλος, το παιδί προσπαθεί, μέσα στην ημέρα, να επαναλαμβάνει τις στήλες του πίνακα, όσο πιο συχνά μπορεί, χρωματίζοντας με το αντίστοιχο χρώμα τα πολλαπλάσια της κάθε στήλης, π.χ.) χρωματίζει με κίτρινο τα πολλαπλάσια του 3. Η εκμάθηση του πίνακα του πολλαπλασιασμού είναι σχετικά δύσκολη και μπορεί να πάρει αρκετό χρόνο. Όταν μάθει πολύ καλά τον πίνακα του πολλαπλασιασμού, πηγαίνει στην πράξη, κατανοώντας το ρόλο της πρόσθεσης και την τοποθεσία των αριθμών σε αυτήν.\n-μαθαίνει τη διαίρεση. Κατανοεί ποιο κομμάτι της διαίρεσης είναι ο Διαιρέτης και ποια είναι η θέση του στην πράξη και ποιος ο Διαιρετέος και ποια είναι η δική του θέση. Έπειτα, μαθαίνει ποιος είναι ο ρόλος της αφαίρεσης στην πράξη της διαίρεσης. Ύστερα, μαθαίνει τον πίνακα της διαίρεσης, ακολουθώντας τη διαδικασία του πίνακα του πολλαπλασιασμού και λέγοντας, κάθε φορά, Π.χ.) 18: 3=6, γιατί 6x3=18 ή 56:7=8, γιατί 8x7=56. Η πράξη της διαίρεσης μαθαίνεται πιο εύκολα με εικόνες και σύμβολα και χρησιμοποιώντας συχνά τις λέξεις, ‘τονίζω’, ‘κατεβάζω’, ‘πόσες φορές χωράει....’ και ‘το υπόλοιπο’, αν υπάρχει.\n-μαθαίνει να λύνει, στην αρχή, απλά προβλήματα (με μια πράξη) και στη συνέχεια πιο σύνθετα (με περισσότερες πράξεις). Μπορεί να αναπαριστά τα προβλήματα με εικόνες ή φτιάχνοντας διάφορες ιστοριούλες.\nΟ κόσμος των μαθηματικών είναι μαγικός. Ας βοηθήσουμε τα παιδιά να μπουν σε αυτόν!\n+2 #8 Ιωάννα Δημητριάδου 2016-04-10 15:39 Χρύσα, καλησπέρα! Πρώτα θα πρέπει να σιγουρευτείς αν πραγματικά γνωρίζει τη σημασία της αφαίρεσης ως πράξη. Έπειτα ξεκινάς οριζόντια με μονοψήφιος αριθμούς έχοντας πάντα μπροστά της οπτικό υλικό, όπως μπιζέλια όπου αν από τα 5 βγάλω τα 3 πόσα μένουν. Μετά συνεχίζεις με διψήφιους αριθμούς οριζόντια περνώντας με χρώματα ουράνιου τόξου τις μονάδες με τις μονάδες και τις δεκάδες με τις δεκάδες. Το ίδιο κάνεις και με τους τριψήφιους, χωρίς κρατούμενα. Μετά περνάς σε κάθετες πράξεις, βάζοντας ανάμεσα στους αριθμούς γραμμές, πρώτα χωρίς κρατούμενα και έπειτα με κρατούμενα (αυτά τα βάζεις με κόκκινο χρώμα). Τέλος, περνάς στα προβλήματα, όπου το παιδί πάντα ζωγραφίζει το νόημα του και μετά κάνει τις πράξεις. Εγώ πάντως για τις 4 πράξεις χρησιμοποιώ πολύ οπτικό υλικό και κιναισθητικές δραστηριότητες. Έχω να σου προτείνω βιβλία και διάφορα site, αλλά επειδή μπορέι να θεωρηθεί διαφήμιση, αν θες στείλε μου το email σου στο idimitriadou@ya hoo.gr και θα σου προτείνω διάφορα. Σε ευχαριστώ πολύ!\n0 #7 Χρυσα 2016-04-09 18:40 Καλησπερα Ιωάννα,\nΣε ευχαριστούμε πολύ για τα εξαιρετικα άρθρα που ανεβάζεις.. Η βοήθεια σου είναι πολύτιμη! Είμαι Δασκάλα Δημοτικής με ειδιδκευση στην Ειδικη Αγωγή. Μια μαθήτρια μου 3ης τάξης δημοτικού με την οποία κάνουμε εξατομικευμένα μαθήματα δυσκολεύεται πολύ στην πράξη της αφαίρεσης. Έχει ελλειματική προσοχή και μαθησιακές δυσκολίες. Πως μπορώ να τη βοηθήσω? Έχουμε δοκιμάσει αρκετές στρατηγικές χωρίς όμως αποτέλεσμα… Επίσης θα ήθελα να σε ρωτήσω αν γνωρίζεις βιβλία που να αναφέρουν μεσα στρατηγικές εκμαθσης απλων μαθηματικώ πράξεων ή και ιστοσελίδες..Ευχαριστώ πολύ εκ των προτέρων!\n+1 #6 Ιωάννα 2014-11-18 22:16 Viva, καλησπέρα! Πρώτα απ´όλα πήγες σε κάποιον ειδικό και σου μίλησε για Δυσαριθμησία; Συνήθως σε αυτές τις ηλικίες που διαπιστώνονται πως υπάρχουν μαθησιακά ζητήματα, συνήθως συμβουλεύονται ψυχολόγους (υπάρχουν ειδικοί που αναλαμβάνουν τέτοια ζητήματα όπως οι Συμβουλευτικοί ή οι ψυχολόγοι εργασίας) και θα μπορέσουν να σε καθοδηγήσουν. Αλλά μπορείς να ψάξεις και στο διαδύκτιο. Σε ευχαριστώ.\n+1 #5 νινα 2014-10-31 15:27 Τη δυσαριθμησια συγγνωμη ειμαι απο κινητο\n0 #4 νινα 2014-10-31 15:25 Πως ενας ενηλικας αντομετωπιζει τη δυσλεξια του στα 27 του που ανακαλυψε επιτελους τι εχει κ δυσκολευεται στους υπλογισμους??? Απεφευγα παντα οτι δουλεια εχει να κανει με λεφτα ενω οτιδηποτε αλλο το εκανα με τη μια κ πολυ καλα κιολας.αυτη τη στιγμη που δουλευω σε καφε σερβις ολα ειναι πολυ καλα κ με θελουν αλλα δν μπορω τη συναλλαγη με τους πελατες.δν κραταω ταμειο δν μπορω να τα βρω ευκολα κ κανω λαθη κ επισης δν μπορω να ταμετρησω ευκιλαγια να τα δωσω.\n+1 #3 Ιωάννα Δημητριάδου 2013-10-30 13:10 Τώρα για τα κλάσματα, πρέπει να έχει εμπεδώσει πολύ καλά την έννοια της διαίρεσης. Μπορείτε όμως να όνομα βοηθήσετε να αντιληφθεί τέτοιου είδους έννοιες χρησιμοποιώντας υλικά για φαγητά, όπως αλεύρι, ζάχαρη και να γίνουν στην προανήγγειλε.\n0 #2 Ιωάννα Δημητριάδου 2013-10-30 13:07 Καλημέρα σας, κυρία Σπηλιοπούλου.\nΗ πράξη της διαίρεσης είναι ιδιαίτερα δύσκολη για παιδιά με δυσλεξία και μαθησιακές δυσκολίες. Μπορείτε να δουλέψετε με κάρτες, όπου στο μπροστινό μέρος γράφετε π.χ. 4χ8=32 και στο πίσω μέρος 32:8=4. Με αυτόν τον τρόπο φτιάχνετε σιγά-σιγά όλες τις διαιρέσεις και το κάνετε σαν παιχνίδι.Επειτα για την έννοια του ´χωράω ´, μπορείτε να σχεδιάζετε διάφορα ζώα όπως π.χ. Δύο μεγάλες φάλαινες. Στην πρώτη μπορείτε να βάλετε 2 ψάρια και στη δεύτερη 6 ψάρια. Ρωτάτε το παιδί αν είναι δίκαιη η μοιρασιά. Εκείνο, βέβαια, λέει όχι και εσείς πάλι το ρωτάτε: τι έπρεπε να φάνε; Και εκείνο απαντάει ´τέσσερις η μία και τέσσερις ή αλλή, οπότε 8:2=4 και βρίσκετε την αντίστοιχη κάρτα (4χ2=8 και 8:2=4). Γενικά η πράξη της διαίρεσης και της έννοιας του χωράω μαθαίνεται πολύ πιο εύκολα με τέτοιου είδους ζωγραφιές και κάρτες.\nΕλπίζω να σας κάλυψα, κάπως και για ό,τι άλλο χρειαστείτε είμαι στη διάθεσή σας!\n0 #1 Σπηλιοπούλου 2013-10-24 00:38 Καλησπέρα,\nΕχώ αναλάβει τη με λέτη ενός μαθητή Ε' τάξης, ο οποίος έχει δυσαριθμισία. Καλούμε να του διδάξω φέτος για πρώτη φορά την πράξη της διαίρεσης. Θα ήθελα να μου δώσετε πρακτικές συμβουλές σχετικά με το πώς μπορώ να τον κάνω να αντιληφθεί την έννοια του ''χωράω''.\nΕπιπλέον, σύντομα θα προχωρήσω και στην διδασκαλία των κλασμάτων. Πώς μπορώ να τον κάνω να αντιληθεί ότι 2/4=½, 2/8=¼ κ.ο.κ. Γνωρίζω πως αυτό θα τον δυσκολέψει αρκετά.


Το αμερικανικό δολάριο διατηρεί τη δύναμή του μετά την απογοήτευση των μη κερδοσκοπικών μισθοδοσιών - Ειδήσεις - 2019\nΤο αμερικανικό δολάριο διατηρεί τη δύναμή του μετά την απογοήτευση των μη κερδοσκοπικών μισθοδοσιών\nΤο αμερικανικό δολάριο έδειξε σχετικά σταθερές επιδόσεις σήμερα, δεδομένου ότι οι μεγάλες οικονομικές απελευθερώσεις, οι μη μισθωτές μισθοδοσίες, βγήκαν μάλλον απογοητευτικές.\nΟ τίτλος του τίτλου βγήκε κάτω από τις προσδοκίες σε 164.000 έναντι προβλέψεων 190.000. Ο πληθωρισμός των μισθών παρέμεινε σταθερός στο 0, 2%, ενώ οι αναλυτές ανέμεναν ότι θα επιταχυνθεί λίγο στο 0, 3%. Το ποσοστό ανεργίας ήταν το μόνο μέρος της έκθεσης που αποδείχθηκε ότι ήταν καλύτερο από το αναμενόμενο, μειώνοντας από 4, 1% σε 3, 9% σε σύγκριση με την πρόβλεψη 4, 0%.\nΑλλά ενώ το δολάριο υποχώρησε αμέσως μετά την αναφορά, ανακτήθηκε γρήγορα. Η αύξηση της απασχόλησης ήταν ακόμη σταθερή και, επίσης, σημαντικό ήταν το γεγονός ότι δεν επηρέασε τις προοπτικές της νομισματικής πολιτικής της Federal Reserve. Το εργαλείο FedWatch της CME εξακολουθούσε να δείχνει 100% πιθανότητα αύξησης των επιτοκίων τον Ιούνιο και περισσότερες από 70% πιθανότητες για άλλη αύξηση το Σεπτέμβριο.\nΕπίσης βοηθώντας το νόμισμα ήταν σχόλια από τον υπουργό Οικονομικών των ΗΠΑ Steve Mnuchin, ο οποίος επισκέπτεται την Κίνα για την επίλυση εμπορικών διαφορών μεταξύ του ασιατικού έθνους και των Ηνωμένων Πολιτειών. Ο Mnuchin είπε ότι είχε "πολύ καλές συνομιλίες" με κινέζους αξιωματούχους.\nΤο ευρώ / δολάριο διαπραγματεύθηκε στις 1.1961 στις 18:28 GMT σήμερα μετά το άνοιγμα στο 1.1988 και έπεσε στο 1.1910 - το χαμηλότερο επίπεδο από τις 28 Δεκεμβρίου. Η GBP / USD ανέκαμψε στα 1.3547 μετά από πτώση από 1.3572 σε 1.3486, το χαμηλότερο από τις 11 Ιανουαρίου. Το JPY ήταν στις 109.10, όχι πολύ μακριά από το άνοιγμα των 109.18, μετά την προηγούμενη πτώση στα 108.65.


«Η ζωή δε σταματάει σε μία νίκη ή ήττα» - Onsports.gr\nΜανώλης Λόγγρος\t05 Φεβρουαρίου 2011, 10:36\n«Η ζωή δε σταματάει σε μία νίκη ή ήττα»\nΣτην εφημερίδα «Goal» μίλησε ένας από τους πιο «επαγγελματίες» παίχτες που διαθέτει ο ΠΑΟΚ, ο Μίροσλαβ Σνάουτσνερ.\nΟ Πολωνός που δίνει πάντα ότι μπορεί για την ομάδα και ποτέ δεν έχει δημιουργήσει προβλήματα στα αποδυτήρια της ομάδας, στάθηκε στην πρόκριση επί του Ολυμπιακού και στην προοπτική κατάκτησης του Κυπέλλου, αλλά και στο πως έχουν αντιμετωπίσει οι παίχτες τα συνεχόμενα παιχνίδια.\nΑναλυτικά, η συνέντευξη του Σνάουτσνερ\n- Έχω την εντύπωση πως η νίκη κόντρα στον Ολυμπιακό και η πρόκριση στα ημιτελικά του Κυπέλλου κάτω από τις συγκεκριμένες συνθήκες δίνουν άλλο νόημα στο παιχνίδι της Τετάρτης.\n«Δεν έχεις άδικο. Δεν είναι αυτό που λέμε "εντάξει, προκριθήκαμε". Είμαι οκτώ χρόνια στην Ελλάδα και ξέρω καλά ότι τα παιχνίδια ΠΑΟΚ - Ολυμπιακός δεν είναι απλά παιχνίδια, έχουν άλλο βάρος, άλλη αξία. Για όλους στην ομάδα και για τους φιλάθλους τα παιχνίδια αυτά ήταν αγώνες-ορόσημο. Γι' αυτό και είμαστε χαρούμενοι που προκριθήκαμε. Και τώρα που τελείωσαν τα προημιτελικά σκεφτόμαστε τον επόμενο αντίπαλο, και δεν εννοώ την ΑΕΚ, αλλά τον Παναθηναϊκό, με τον οποίο θα κοντραριστούμε την Κυριακή για το πρωτάθλημα».\n-Από το καλοκαίρι του 2008 και μετά ο ΠΑΟΚ μοιάζει να «μεγαλώνει» χρονιά με τη χρονιά. Τη σεζόν '08-'09 ο ΠΑΟΚ αποκλείστηκε στην παράταση από τον Ολυμπιακό με εννιά παίκτες. Την επόμενη σεζόν ο ΠΑΟΚ έδωσε ρεσιτάλ στα πλέι οφ και έφτασε στα προκριματικά του Τσάμπιονς Λιγκ. Φέτος απέκλεισε τη Φενέρμπαχτσε, πέταξε έξω την Ντιναμό Ζάγκρεμπ με δυο νίκες για να βρεθεί στους «32» του Γιουρόπα Λιγκ και τώρα πέταξε εκτός Κυπέλλου τον Ολυμπιακό. Αυτή είναι η φυσική εξέλιξη αυτής της φουρνιάς;\n«Πολλοί έχουν πει ότι αυτή η ομάδα είναι μεγάλη σε ηλικία, ότι είναι συντηρητική. Ειδικά αυτή τη σεζόν έχουμε κάνει μεγάλα βήματα. Παλέψαμε με τον Αγιαξ και μας έμεινε η πίκρα. Περάσαμε τη Φενέρμπαχτσε και, όταν κάποιοι σκέφτηκαν "εντάξει, ως εδώ θα πάνε", περάσαμε στους "32" και τώρα αποκλείσαμε τον Ολυμπιακό. Αυτή η ομάδα συνεχώς εξελίσσεται, συνεχώς προχωρά μπροστά και δείχνει το χαρακτήρα που έχτισε μέσα από τα παιχνίδια. Η πρόκριση επί του Ολυμπιακού μάς δίνει τη δύναμη να θεωρούμε ότι μπορούμε να καταφέρουμε να φτάσουμε μέχρι το τέλος στο Κύπελλο. Αυτό κάναμε και πέρυσι στα πλέι οφ όταν με δυο νίκες επί του Ολυμπιακού φτάσαμε μέχρι τα προκριματικά του Τσάμπιονς Λιγκ».\n-Ο Ζλάταν Μουσλίμοβιτς έλεγε μετά το τέλος του αγώνα ότι όλοι στην ομάδα ζείτε για να δείτε το Ολυμπιακό Στάδιο με 30.000 φίλους του ΠΑΟΚ στον τελικό του Κυπέλλου\n«Εντάξει, δεν έχει άδικο. Σίγουρα η πρόκριση επί του Ολυμπιακού μάς δίνει μεγάλη ώθηση, αλλά πλέον οι πιθανότητες να βρεθούμε εκεί είναι στο 50-50. Η ΑΕΚ είναι μια πολύ υπολογίσιμη ομάδα, την οποία τη σεβόμαστε και θα προσπαθήσουμε να την αποκλείσουμε, όπως κάναμε και με τον Ολυμπιακό, για να φτάσουμε στον τελικό. Αν φτάσουμε εκεί, φυσικά και θα κάνουμε τα πάντα για να πάρουμε το τρόπαιο».\n-Ο ΠΑΟΚ έχει δείξει να ανταποκρίνεται θετικά στα συνεχόμενα παιχνίδια Κυριακή - Τετάρτη - Κυριακή. Πώς επιτυγχάνεται αυτό;\n«Δεν έρχεται ουρανοκατέβατα, δηλαδή ξαφνικά λες "μπορώ να παίξω τρία παιχνίδια της εβδομάδα" και παίζεις. Χρειάζεται προετοιμασία και στο σώμα και στο μυαλό. Στο σώμα διότι οι περισσότεροι από εμάς δεν το είχαμε συνηθίσει και πλέον ήδη έχουμε νομίζω οκτώ φορές που έχουμε παίξει τρία παιχνίδια την εβδομάδα και αυτό θα συνεχιστεί διότι έχουμε άλλα δυο παιχνίδια με την ΤΣΣΚΑ και άλλα δυο με την ΑΕΚ. Και στο μυαλό διότι πρέπει να μάθεις να ζεις με μια ήττα και με ένα θρίαμβο, που και τα δυο είναι στη ζωή. Δεν σταματάει τίποτα σε μια μεγάλη νίκη, όπως το ίδιο και σε μια μεγάλη ήττα. Όταν μάθεις να ζεις έτσι, καταλαβαίνεις την αξία του "σκέφτομαι το επόμενο παιχνίδι" και μόνο αυτό. Πλέον, σκεφτόμαστε το παιχνίδι με τον Παναθηναϊκό και το πώς θα πάρουμε τη νίκη».


ΑΕΚ: Στην Αθήνα οι συνεργάτες του Καρντόσο - Onsports.gr\nOnsports Team\t23 Ιουνίου 2019, 20:45\nΑΕΚ: Στην Αθήνα οι συνεργάτες του Καρντόσο\nΦουλάρουν ενόψει της «πρώτης» στην ΑΕΚ.\nΣε ρυθμούς έναρξης της προετοιμασίας κινούνται στην ΑΕΚ. Σήμερα αναμένονται στην Αθήνα οι συνεργάτες και όλο το τιμ του Μιγκέλ Καρντόσο και αύριο στα Σπάτα είναι προγραμματισμένο το πρώτο μίτινγκ ενόψει της πρώτης προπόνησης, μαζί με τους Έλληνες συνεργάτες, το ιατρικό επιτελείο κτλ.\nΗ πρώτη προπόνηση της ΑΕΚ έχει προγραμματιστεί για την Πέμπτη (27/6), πιθανότατα στις 18:00, με τις τελικές λεπτομέρειες να ρυθμίζονται στη σύσκεψη. Ο Μιγκέλ Καρντόσο αναμένεται κι αυτός αύριο στα Σπάτα, αλλά στο μεταξύ έχει βγει όλο το πλάνο αναλυτικά δουλειάς των επόμενων ημερών.\nΌσον αφορά τους παίκτες, ο Τσίκο Φερνάντες αναμένεται τη Δευτέρα στην Αθήνα, ενώ πριν την Πέμπτη θα αφιχθεί και ο Ντέλετιτς, για να ολοκληρωθεί η απόκτησή του.\n«Τρέλα» για τις φανέλες\nΤην ίδια ώρα, η νέα φανέλα της ΑΕΚ, με τη διαγώνια ρίγα αρέσει ιδιαίτερα στους φίλους της και ήδη οι παραγγελίες μέσω e-shop πλησιάζουν τις 500. Το νούμερο είναι πολύ μεγαλύτερο από πέρυσι, όπου υπήρχαν τρεις φανέλες προς πώληση.\n5 λεπτά πριν Ολυμπιακοί Αγώνες-Πάλη: Την Βαλβέρδε θα αντιμετωπίσει η Μαρία Πρεβολαράκη\n28 λεπτά πριν Ολυμπιακοί Αγώνες-Πόλο ανδρών: Η Ουγγαρία στο δρόμο της Εθνικής μας προς τα μετάλλια!\n36 λεπτά πριν Αποκλειστικό: Μπασκετικός γάμος με δώρο βίντεο κλιπ!\n47 λεπτά πριν Ολυμπιακοί Αγώνες-Πόλο Ανδρών: Σερβία-Ισπανία αντίπαλοι στα ημιτελικά


Απορώ γιατί δεν πάτε περισσότεροι από τη Λ.Ε.Α. | SDNA\nΑπορώ γιατί δεν πάτε περισσότεροι από τη Λ.Ε.Α.\n14 Απριλίου 2015, 09:54\nΓύρισα χθες από το χωριό με την οικογένεια, όπου είχαμε πάει, όπως κάθε χρόνο, για να γιορτάσουμε το Πάσχα και μου δημιουργήθηκε ξανά η ίδια απορία: Καλά ρε παιδιά, γιατί πάτε και πήζετε σαν τους χαζούς στις κανονικές λωρίδες, όταν η Λ.Ε.Α. είναι μονίμως άδεια;\nΔουλειές δεν έχετε για να βιαστείτε να γυρίσετε στα σπίτια σας, είστε τόσο αργόσχολοι; Γιατί συγγνώμη, εγώ αρνούμαι να περάσω τόσες ώρες κολλημένος σε ένα αυτοκίνητο, όταν ξέρω πως απλά κάνοντας λιγάκι δεξιά το τιμόνι μου μπορώ να γλιτώσω αρκετές ώρες οδήγησης. Τόσα στραβά έχουν οι δρόμοι μας, ας σταθούμε λιγάκι στο μοναδικό καλό που έχουν, αυτή την άδεια λωρίδα για να μπορούμε να τρέχουμε και να φτάνουμε στα σπίτια μας μια ώρα αρχύτερα, αποφεύγοντας την πάντα ενοχλητική κίνηση.\nΤο καλοκαίρι επέστρεψα από το χωριό, το Λαμπερό Καρδίτσας, σε χρόνο ρεκόρ, μένοντας σχεδόν στη μισή διαδρομή στη Λ.Ε.Α. Ζωάρα. Ούτε προσπεράσεις, ούτε φρεναρίσματα, ούτε μποτιλιάρισμα, τίποτα. Χθες, γυρνώντας και πάλι με τη φαμίλια, σπάσαμε κάθε ρεκόρ. Λαμπερό - Αθήνα σε δυο ώρες το έκανα, κανονικά πρέπει να με βάλουν στο ρεκόρ Γκίνες. Κι όλα αυτά χάρη στη Λ.Ε.Α. Άλλαξα λωρίδα μόνο για να πληρώσω διόδια και για να αποφύγω έναν καραγκιόζη που είχε σταματήσει στη μέση της Λ.Ε.Α. για να αλλάξει λάστιχο.\nΚάτι τέτοιοι επικίνδυνοι είναι που προκαλούν τα ατυχήματα πάντα. Ολόκληρη εθνική, στη Λ.Ε.Α. βρήκε αυτός να σταματήσει, να έπεφτα πάνω του να είχα και τύψεις μετά. Τέλος πάντων,τέλος καλό, όλα καλά. Γυρίσαμε σπίτι νωρίς και πρόλαβε η γυναίκα να βάλει και τα πλυντηριάκια της. Δεν ξέρω ποια υπουργάρα αποφάσισε να μπουν οι Λ.Ε.Α., μόλις μάθω όμως θα πάω να του σφίξω το χέρι και θα ψηφίζω πάντα το κόμμα του.\nΉδη ανυπομονώ για το επόμενο ταξίδι στο χωριό. Απορώ βέβαια πως γίνεται μόνο εγώ και μερικοί ακόμα οδηγοί να έχουμε σκεφτεί να κόψουμε δρόμο από τη Λ.Ε.Α. αλλά καλύτερα. Περισσότερος δρόμος για εμάς τους έξυπνους.


Ειδικό τμήμα στην Ασφάλεια κατά της ρατσιστικής βίας - Newsit.gr\nNewsit / Πολιτική / Ειδικό τμήμα στην Ασφάλεια κατά της ρατσιστικής βίας\nΕιδικό τμήμα στην Ασφάλεια κατά της ρατσιστικής βίας\nΔημοσιεύθηκε: 23.08.2012 | 15:39\nΤη δημιουργία του ανακοίνωσε ο υπουργός Προστασίας του Πολίτη, Νίκος Δένδιας στη Βουλή.\nΕκτός από τη δημιουργία του ειδικού τμήματος στην Ασφάλεια, θα δοθούν και ρητές εντολές στην ΕΛΑΣ για την «απόλυτη πάταξη του φαινομένου» της ρατσιστικής βίας, είπε ο υπουργός, απαντώντας σε επίκαιρη ερώτηση του βουλευτή του ΣΥΡΙΖΑ, Νίκου Βούτση.\nΌπως τόνισε στην ερώτησή του ο κ. Βρούτσης, έγκριτα δίκτυα με επίκεντρο την Ύπατη Αρμοστεία του ΟΗΕ, τα κρούσματα ρατσιστικής βίας φτάνουν πλέον τις εκατοντάδες και ζήτησε από τον υπουργό Δημόσιας Τάξης να συνυπολογίσει το γεγονός, ότι «ακριβώς επειδή υποχωρεί και υποτιμάται το κράτος σε συνθήκες κρίσης, ανοίγει ελεύθερα ένα πεδίο για τη διαμόρφωση άλλου τύπου συλλογικοτήτων που δρουν σαν συμμορίες, ξεκινώντας από ελέγχους ταυτοτήτων ή παρεμβάσεις σε θρησκευτικούς χώρους και φτάνοντας μέχρι τους ξυλοδαρμούς και τα μαχαιρώματα».\n«Τα κρούσματα που καταγράφηκαν είναι πολύ περισσότερα απ’ τα πραγματικά, καθώς πολλοί από τους ξένους, αλλά και Έλληνες, δεν πάνε να τα καταμαρτυρήσουν για να μην στοχοποιηθούν. Απαιτούμε απ’ την κυβέρνηση να υπάρξει αυτό το ειδικό σχέδιο, το οποίο θα αποτρέπει μια τέτοια αντίληψη, μια τέτοια κουλτούρα που φτάνει μέχρι δολοφονία. Η χρόνια ατιμωρησία και ο σαφής και ανοικτός συμψηφισμός εγκλημάτων, οδηγεί στην νομιμοποίηση της ρατσιστικής βίας στη συνείδηση των πολιτών», σχολίασε ο βουλευτής του ΣΥΡΙΖΑ.\nΣτη λακωνική του απάντηση, ο υπουργός Δημόσιας Τάξης ανέφερε πως η πολιτική βούληση της κυβέρνησης «είναι η απόλυτη αντίθεση και πάταξη του φαινομένου. Οι υπηρεσίες βεβαίως της Αστυνομίας, αναφέρουν μόνον 3 περιπτώσεις για το 2010 και 22 για το 2011, ενώ για το 2012 δεν έχουμε ακόμη στοιχεία. Επί του πολιτικού θέματος ωστόσο, η απάντησή μου υπήρξε σαφής και σας εδόθη» ανέφερε ο κ. Δένδιας.\nΣτο μεταξύ, ο υπουργός Προστασίας του Πολίτη, απαντώντας σε ερώτηση του βουλευτή του ΠΑΣΟΚ, Γιώργου Ντόλιου, διαβεβαίωσε ότι στο νομό Έβρου δεν θα δημιουργηθούν Κέντρα Φύλαξης Μεταναστών αλλά μόνο Κέντρα Πρώτης Υποδοχής.\nΠαράλληλα, εμφανίστηκε θετικός στην πρόταση του κ. Ντόλιου να εξεταστεί η αξιοποίηση αστυνομικών και συνοριοφυλάκων που κατάγονται από τον Έβρο, σε ότι αφορά την στελέχωση των Κέντρων Πρώτης Υποδοχής.\n“Έσπασε” η πολιορκία του στρατοπέδου στην Κόρινθο – Εγκαταστάθηκαν περίπου 300 μετανάστες


ΕΛΕΝΗ ΓΚΙΝΟΣΑΤΗ: Η εκκωφαντική λάμψη του χρώματος ( Video ) - It's Only Arts\nΣτο ατελιέ της εικαστικού\nΤαξίδι στη μαγεία του αφηρημένου εξπρεσιονισμού\nΠαραμένει δημιουργική, παραγωγική όσο ποτέ άλλοτε, ακόμα και τώρα την εποχή του κορωναϊού, όπου η τάση οδηγεί αναπόφευκτα στον δρόμο της αδράνειας και της χαλάρωσης.\nΔυναμική εικαστικός η ίδια όπως και η ζωγραφική της, δε χωρά πουθενά και πάντα προσπαθεί να ξεπερνά τα όρια, αναζητώντας τη συνάντηση με το νέο.\nΑποφοίτησε από το εργαστήριο του Άγγελου Αντωνόπουλου της Α.Σ.Κ.Τ. και συνέχισε μεταπτυχιακές σπουδές Καλών Τεχνών στο Πανεπιστήμιο Kingston του Λονδίνου.\nΖωγραφίζει σ’ αυτοσχέδιους καμβάδες, πάνω σε πανιά που η ίδια επιλέγει, έργα όλων των διαστάσεων, κυρίως όμως μεσαίων και μεγαλύτερων.\nΜε αυτόν τον τρόπο τοποθετεί νοητά τον εαυτό της μέσα σε αυτά, εντάσσοντας έτσι και την παρουσία της παντού στον χώρο.\nΤο ατελιέ της είναι λιτό, φωτεινό κι ευρύχωρο. Η ζωγραφική της εμπνέεται από τα αφηγήματα του αφηρημένου εξπρεσιονισμού και τα έργα της πλημμυρίζουν από χρώμα.\nΠαρόλα αυτά τη συναρπάζουν οι μονοχρωμίες, η απλότητα της δομής του ακόρεστου χρώματος, η ιδιαίτερη υφή της πάστας που δίνει μορφή στο αφηρημένο και ανεικονικό, καθιστώντας το οικείο στα μάτια του παρατηρητή.\nΠαρατηρώντας τα έργα της εύκολα διαπιστώνει κανείς πως σφύζουν από τον μοντερνισμό της αισθητικής που χαρακτηρίζει τον Αμερικάνικο εξπρεσιονισμό, παραπέμποντας όμως σιωπηρά στην περίοδο των ιμπρεσιονιστών του Μονέ και του Βαν Γκογκ.\nΤα πινέλα της διασχίζουν τις επιφάνειες των καμβάδων φορτωμένα με χρώμα αλλά συχνά κι απογυμνωμένα από το βάρος των υλικών, δίνοντας την ευκαιρία στις φόρμες ν’ αναδείξουν μορφές και σχήματα.\nΗ διαδικασία αυτή είναι κάτι που ξεπηδά από το παρελθόν της, όταν ως μαθητευόμενη στη Σχολή Καλών Τεχνών της Αθήνας σχεδίαζε και γέμιζε με χρώμα τη λεπτομέρεια, αποδίδοντας με ακρίβεια «φωτογραφική» την όποια εικόνα.\nΣτο διάβα του χρόνου ο πειραματισμός την οδήγησε σε άλλα δημιουργικά μονοπάτια, διατηρώντας όμως ακέραια την προσωπική της εικαστική ταυτότητα.\nΣήμερα η πληρότητα που αντικρύζεις στα έργα της είναι εξαιρετικά συμπαγής, ως θεώρημα που παραμένει ασάλευτο στην εξέλιξη της επιστήμης.\nΛατρεύει τη σιωπή που δημιουργεί η ζωγραφική της και τα σενάρια που ξετυλίγονται μέσα από τα έργα της.\nΗ Τέχνη δε χρειάζεται συστάσεις, δε δίνει εξηγήσεις, δε λογοδοτεί παρά μόνο\nεκφράζει τη νόηση του καλλιτέχνη και τις διαθέσεις του.\nΜια μυσταγωγική προσέγγιση μπορεί να δώσει τις απαντήσεις και να φωτίσει\nτην αλήθεια που εκ πρώτης όψεως δε φαίνεται.\nΜια εκκωφαντική λάμψη ίσως είναι αυτό που ξεπηδά μέσα από τα έργα της και σε κάνει να αισθανθείς εκείνο που με κανέναν άλλον τρόπο δε μπορεί να αποδοθεί.\nΗ ζωγραφική γίνεται το διάμεσο για την επικοινωνία, την τέλεση των έργων και την αποκάλυψη των εννοιών.\nΤο απόσταγμα της σοφίας που κουβαλά διαχρονικά κάθε ύπαρξη εντός της, φωτίζει τις πτυχές που σχηματίζουν οι σελίδες του βιβλίου της ιστορίας του.\nΕκεί, από αυτό το σημείο δίνεται η εκκίνηση για τη συνειρμική συνδιαλλαγή ανάμεσα σε αυτό που δεν υφίσταται και σε αυτό που θα δημιουργηθεί.\nΗ Ελένη Γκινοσάτη μας καλωσορίζει στην εκκωφαντική λάμψη του χρώματος.\nΚάντε κλικ για να δείτε τα έργα από πολύ κοντά\nΦωτογραφίες/Επιμέλεια υλικού: Ζώης Σπ. Κουτρούλης\nSummer 2022 | Big Blue Dot - Contemporary Ceramics with a view of Keros - Installation and Exhibitio...\nTags: Fine Arts, Painters, Visual Artists, Α.Σ.Κ.Τ., Εικαστικοί, Ελένη Γκινοσάτη, Εξπρεσιονισμός, Ζωγραφική, Συνέντευξη\nPrevious Ιδανικά απλωμένα. Συνάντηση των συντελεστών του Bougada project με την Καλλιόπη Λιαδή.\nNext « Μικρά Ζωγραφικά Έργα 2020 – 2021 » από τον Εικαστικό Κύκλο Sianti\nMouSou team. Συνέντευξη με αφορμή την 59η Bienalle της Βενετίας και τη δημιουργία του project Unfold 2022 ( Podcast )\n1 εβδομάδα ago Zois Koutroulis


Η βολική παγίδα του «μεγάλου κυβερνητικού συνασπισμού»\nΑπό N. on\t 29/03/2015 Επικαιρότητα\nΘα μπορούσε να είναι ο Δούρειος Ίππος προς ένα τρίτο Μνημόνιο, θα μπορούσε να είναι και η ύστατη προσπάθεια επιβίωσης ενός πολιτικού συστήματος που βρίσκεται σε πλήρη αποδρομή. Σε κάθε περίπτωση, είναι το πολιτικό «σχέδιο Β» για οικουμενική κυβέρνηση ή κυβέρνηση «μεγάλου συνασπισμού» – ένα σχέδιο που, καθόλου παραδόξως, αναζωπυρώνεται κάθε φορά που η ευρωπαϊκή διαπραγμάτευση αγγίζει κρίσιμη καμπή.\nΚαι δεν είναι καθόλου τυχαίο ότι ο Αλέξης Τσίπρας, με την σημερινή συνέντευξή του στη Real News έσπευσε να «κάψει», για δεύτερη φορά από τότε που ανέλαβε πρωθυπουργός, τις αθρόες πολιτικές… προσφορές «οικουμενικής σωτηρίας».\nΕίναι «σενάρια εαρινής νυκτός» είπε για τα περί οικουμενικής κυβέρνησης και πρόσθεσε: «Καταλαβαίνω ότι υπάρχουν πολιτικές δυνάμεις που ονειρεύονται την επιστροφή στο Μνημόνιο αλλά θα συνεχίσουμε να τις απογοητεύουμε».\nΣτο Μαξίμου, τις τελευταίες ημέρες και με ανοιχτό τον πιο κρίσιμο ίσως γύρο της διαπραγμάτευσης στην Ευρώπη, βλέπουν το «πρέσινγκ» να κορυφώνεται εντός και εκτός συνόρων. Οι αφετηρίες είναι δύο, αλλά οι στόχοι και οι τακτικές κοινοί: Τρομοχτυπήματα με σενάρια καταστροφής, πίεση για σκληρότερα μέτρα και, παράλληλα, εναλλακτικές εκδοχές μια πιο «ρεαλιστικής» και «φιλοευρωπαϊκής» διακυβέρνησης.\nΑμφότερες οι πλευρές επενδύουν σε μια εσωτερική ρήξη στην κυβέρνηση και στον ΣΥΡΙΖΑ. Και προσφέρουν ως πρώτη εναλλακτική πολιτική επιλογή μια νέα κονοβουλευτική πλειοψηφία και συγκυβέρνηση με Ποτάμι, ΠΑΣΟΚ και βουλευτές της ΝΔ.\nΤο Ποτάμι δεν κρύβει την προθυμία του για συνδιαμόρφωση ενός τέτοιου σχήματος και επενδύει ανοιχτά σε μια ενδοκυβερνητική κρίση και στις εσωκομματικές αντιθέσεις στον ΣΥΡΙΖΑ. Χθες, στην πολλοστή ανακοίνωση με… φιλικές συμβουλές προς τον πρωθυπουργό προέτρεψε τον Αλέξη Τσίπρα να «μαζέψει» τους υπουργούς του, υπενθυμίζοντας παρεμπιπτόντως και το «λόμπι της δραχμής»:\n«Ο ένας μετά τον άλλον», επεσήμανε, «παίρνουν θέση στα χαρακώματα εναντίον της Ευρώπης και όχι εναντίον των προβλημάτων που μαστίζουν τη χώρα… Ο κ. Τσίπρας πρέπει να συστήσει στους υπουργούς του να μην παίζουν με τη φωτιά για να γίνουν αρεστοί στις κομματικές μειοψηφίες και στο λόμπι της δραχμής.»\nΤο έτερο σενάριο είναι εκείνο του «μεγάλου συνασπισμού», μιας νέας συγκυβέρνησης ΣΥΡΙΖΑ – ΝΔ. Χωρίς τον Τσίπρα, με τεχνοκράτη πρωθυπουργό – κατά προτίμηση τραπεζικής προέλευσης – και χωρίς τον Σαμαρά επίσης, για να επέλθει ισορροπία στη… λαϊκή νομιμοποίηση. Εξ ου ενδεχομένως κι ο Χρύσανθος Λαζαρίδης έσπευσε να επιπλήξει τον Μάκη Βορίδη στο Πολιτικό Συμβούλιο της ΝΔ, λέγοντάς του ότι ήταν πρώιμη η δημόσια τοποθέτησή του υπέρ ενός τέτοιου κυβερνητικού σχήματος.\n«Μας λένε να συγκυβερνήσουμε με τα Μνημόνια και την διαπλοκή. Αφού βλέπουν ότι δεν μπορούν να ρίξουν τον ΣΥΡΙΖΑ από την κυβέρνηση, θέλουν να τον ενσωματώσουν στο σύστημα. Είναι μια πολύ βολική παγίδα…», σχολιάζει χαρακτηριστικά έμπειρο στέλεχος της κυβέρνησης.\n«Δεν θα συνεργήσουμε στα παιχνίδια συνεργασιών που θέλουν να μας εμπλέξουν», δήλωσε και ο αναπληρωτής υπουργός Οικονομικών Ευκλείδης Τσακαλώτος, σε συνέντευξή του στην Εφημερίδα των Συντακτών: «Αυτοί που διακινούν αυτά τα σενάρια είναι εκείνοι που πριν αλλά και μετά τις εκλογές προσδοκούσαν ένα μνημόνιο με ανθρώπινο πρόσωπο».\nΚυβερνητικές πηγές, επίσης, δεν θεωρούν καθόλου τυχαία τα νέα πυρά από το εξωτερικό. Όπως λένε, δημοσιεύματα όπως αυτά των FT περί «πολιτικής αυτοκτονίας Τσίπρα», του Reuters περί κυκλοφορίας «διπλού νομίσματος» και, κυρίως, χτυπήματα σαν την υποβάθμιση από την Fitch στην τελική ευθεία της διαπραγμάτευσης, δίνουν τα καλύτερα πολιτικά όπλα στο εγχώριο κατεστημένο – πολιτικό, μιντιακό και τραπεζικό…\nΚΥΒΕΡΝΗΣΗ ΠΙΕΣΕΙΣ ΣΕΝΑΡΙΑ ΣΥΝΑΣΠΙΣΜΟΣ


Πέναλτι στο ντέρμπι - Onsports.gr\nΓιάννης Ασκούνης\t20 Φεβρουαρίου 2011, 07:11\nΠέναλτι στο ντέρμπι\nΣτο τοπικό ντέρμπι της πολιτείας της Florida χρειάστηκε η διαδικασία των πέναλτι, για να ξεκαθαριστεί ο νικητής.\nΟι φιλοξενούμενοι Florida Panthers ισοφάρισαν δύο φορές στην κανονική διάρκεια και πήραν τον επιπλέον βαθμό στα πέναλτι. Μάλιστα, ο Mike Santorelli ήταν αυτός που έστειλε αρχικά το ματς στην παράταση, με γκολ τρία λεπτά πριν την λήξη και ήταν ο μοναδικός που ευστόχησε στα πέναλτι.\nΟι Tampa Bay Lightning ήταν καλύτεροι στο μεγαλύτερο μέρος της αναμέτρησης, αλλά δεν κατάφεραν να κερδίσουν κάτι παραπάνω από τον έναν βαθμό.\nΠλέον οι «πάνθηρες» επανήλθαν στις νίκες και έφτασαν στους 57 βαθμούς, κάτι που τους δίνει ακόμα ελπίδες για πρόκριση στα φετινά πλέι-οφ. Οι Lightning έφτασαν στους 75 διατηρώντας μία απόσταση ασφαλείας από τους διώκτες τους.


Συντήρηση των Windows 10 με την Εργαλειοθήκη επισκευής των Windows\nΚύριος » Ανασκόπηση » Συντήρηση των Windows 10 με την Εργαλειοθήκη επισκευής των Windows\nΌπως ένα αυτοκίνητο, ένα σύστημα Windows απαιτεί περιοδική συντήρηση και αν ο Murphy είναι κοντά, μερικές φορές απαιτείται επισκευή. Αντί να συλλέγετε εργαλεία εδώ και εκεί για την ανάλυση, την παρακολούθηση, τη δοκιμή ή την επιδιόρθωση όλων των ειδών των στοιχείων των Windows, έχετε έναν "εύχρηστο Χάρι" ως Εργαλειοθήκη επισκευής των Windows.\nΕργαλειοθήκη επισκευής των Windows\nWindows XP και νεότερη έκδοση\n//windows-repair-toolbox.com 9 Βαθμολογία 90\nΠρακτικό και συμπαγές\nΛήψεις κατόπιν αιτήματος\nΣτερεό σετ εργαλείων\nΑναγνωρίσιμη λήψη εργαλείων\nΤο εργαλείο περιγράφεται ως "(Σχεδόν) ό, τι χρειάζεστε για να επιδιορθώσετε τα προβλήματα των Windows σε ένα μικρό εύχρηστο εργαλείο", το οποίο δεν είναι υπερβολή. Για να είμαστε σαφείς: το ίδιο το εργαλείο είναι κάτι περισσότερο από μια απλή διεπαφή με συνδέσμους προς (κυρίως γνωστά) εργαλεία τρίτων.\nΜόλις εξαγάγετε το Windows Repair Toolbox (WRT), μπορείτε να ξεκινήσετε το εργαλείο. Σε καμία περίπτωση δεν είναι μια σέξι διεπαφή, καθώς το WRT έχει κάτι περισσότερο από μια σειρά βαρετών κουμπιών σε μια χούφτα καρτελών. Αλλά πίσω από σχεδόν κάθε κουμπί υπάρχει ένας σύνδεσμος για ένα φορητό εργαλείο με δυνατότητα λήψης, ο οποίος εκτελείται επίσης αμέσως μετά τη λήψη. Αυτά τα κουμπιά ψευδώνυμα εργαλεία χωρίζονται σε ενότητες όπως Σκεύη, εξαρτήματα, Επισκευή, Δημιουργία αντιγράφων ασφαλείας και ανάκτηση, Κατάργηση εγκατάστασης και το κάπως γενικό Χρήσιμα εργαλεία. Το όνομα των κουμπιών αποκαλύπτει ποιο εργαλείο είναι κάθε φορά και εμφανίζεται επίσης μια περιγραφική επεξήγηση εργαλείου για κάθε κουμπί. Αφορά περίπου 50 εργαλεία συν έναν αριθμό εργαλείων στην καρτέλα Κατάργηση κακόβουλου λογισμικού. Ορισμένα ονόματα διαθέσιμων εργαλείων θα σας δώσουν μια εντύπωση: HWiNFO, CPU_Z, Furmark, NirLauncher, WinRepairAIO, Autoruns, PatchMyPC, Recuva, Revo Uninstaller και ούτω καθεξής.\nΕάν έχει γίνει λήψη ενός υποκείμενου εργαλείου, προφανώς δεν χρειάζεται να το κατεβάσετε ξανά την επόμενη φορά. Ωστόσο, είναι ενοχλητικό που δεν μπορείτε να δείτε στην "προβολή" ποια εργαλεία έχετε ήδη ανακτήσει. Ωστόσο, είναι επίσης δυνατό να κατεβάσετε όλα τα εργαλεία με ένα πάτημα με το πάτημα ενός κουμπιού (συνολικά περίπου 2,7 GB).\nΕπιπλέον, δεν χρειάζεται να περιοριστείτε στα εργαλεία που προσφέρει η ίδια η WRT. Στην καρτέλα Προσαρμοσμένα εργαλεία θα βρείτε τις απαραίτητες οδηγίες για να ενσωματώσετε τα δικά σας αγαπημένα (φορητά) εργαλεία στο πρόγραμμα ή να συμπεριλάβετε συνδέσμους σε εφαρμογές με δυνατότητα λήψης.\nΟι δημιουργοί της Εργαλειοθήκης επιδιόρθωσης των Windows ενδέχεται να μην είχαν πολύ δουλειά μαζί του, αλλά το πρόγραμμα δεν είναι λιγότερο χρήσιμο: μία διεπαφή σάς δίνει γρήγορη πρόσβαση σε πολλά βοηθητικά προγράμματα. Αυτή η πρακτική προσέγγιση κάνει το WRT τόσο ευέλικτο και εύχρηστο που σύντομα θα το ζήσετε ως απαραίτητο.


Φώτιος Μητρόπουλος: Αντιμετωπίστηκε τριπλή βαλβιδοπάθεια σε 16χρονο από την Ερυθραία - Iatropedia\nΦώτιος Μητρόπουλος: Αντιμετωπίστηκε τριπλή βαλβιδοπάθεια σε 16χρονο από την Ερυθραία\n15 Φεβρουαρίου 2018 | 15:21\nΤην πιο ευαίσθητη, ανθρώπινη χορδή μας άγγιξε σήμερα στη διαδικτυακή συνέντευξη που παραχώρησε στο iatropedia ο καρδιοχειρουργός παίδων και ενηλίκων, Φώτιος Μητρόπουλος από το Ν. ΜΗΤΕΡΑ. Ένα νεαρό αγόρι, οικονομικός μετανάστης από την Ερυθραία της Αφρικής, που βρίσκεται μόνο του στην Ελλάδα και παρουσίασε σοβαρά κλινικά συμπτώματα, αντιμετωπίστηκε σήμερα χειρουργικά από τους χειρουργούς του τμήματος Συγγενών Καρδιοπαθειών του ΜΗΤΕΡΑ αφιλοκερδώς και ως προς τα νοσηλεία του νοσοκομείου, και ως προς την αμοιβή των γιατρών.\nΑυτό είναι ένα από τα ελπιδοφόρα, ανθρώπινα νέα που μοιράστηκε με τους θεατές του iatropedia σήμερα ο καρδιοχειρουργός παίδων και ενηλίκων, Φώτιος Μητρόπουλος, που κατέχει την θέση του αναπληρωτή διευθυντή στο τμήμα Συγγενών Καρδιοπαθειών του ΜΗΤΕΡΑ.\nΗ συνέντευξη στον κ. Μητρόπουλο έγινε με αφορμή τον εορτασμό της χθεσινής Παγκόσμιας Ημέρας Συγγενών Καρδιοπαθειών. πρόκειται για τα ανατομικά, λειτουργικά -κατασκευαστικά προβλήματα που μπορούν να διαγνωστούν ακόμα και από το δεύτερο μήνα της κυήσεως στο έμβρυο ή διαγιγνώσκονται μετά τη γέννηση.\nΌπως μας είπε ο κ. Μητρόπουλος, κάθε χρόνο στη χώρα μας γεννιούνται με συγγενή καρδιοπάθεια κάποιου βαθμού (ήπια, μεσαία ή βαριά) περί τα 800- 1000 παιδιά. Από αυτά, τα μισά θα διαγνωστούν αλλά δεν θα χρειαστεί να κάνουν κάποια επέμβαση καθώς η «τρύπα» που συνήθως βρίσκεται, μπορεί να κλείσει μόνη της. Από τα υπόλοιπα 400, τα περισσότερα θα χειρουργηθούν μέσα στον πρώτο χρόνο της ζωής τους και το περίπου 95% θα φτάσει στην ενήλικη ζωή χωρίς κανένα πρόβλημα υγείας.\nΣτους ενήλικες, το πιο συχνό πρόβλημα είναι η στεφανιαία νόσος που αποτελεί και την 1η αιτία θανάτου παγκοσμίως. Όπως μας είπε ο κ. Μητρόπουλος, η θεραπεία είναι φαρμακευτική, με αγγειοπλαστική ή και μπάϊ -πας και το προσδόκιμο ζωής των ασθενών είναι σχεδόν στο 100%. Ομοίως, ο κ. Μητρόπουλος είπε ότι έχει αλλάξει βαλβίδα σε ασθενή 90 ετών καθώς η αύξηση του προσδόκιμου ζωής στον δυτικό κόσμο έχει αυξήσει τις βλάβες φθοράς όπως είναι συνήθως οι βαλβιδοπάθειες.\nΠαρακολουθήστε παρακάτω την πολύ ενδιαφέρουσα συνέντευξη:\nTags: ΒΑΛΒΙΔΟΠΑΘΕΙΕΣ, ΜΗΤΕΡΑ, ΜΠΑΙ-ΠΑΣ, ΠΑΙΔΟΚΑΡΔΙΟΧΕΙΡΟΥΡΓΙΚΗ, ΣΥΓΓΕΝΕΙΣ ΚΑΡΔΙΟΠΑΘΕΙΕΣ, ΣΥΝΕΝΤΕΥΞΗ IATROPEDIA, ΦΩΤΙΟΣ ΜΗΤΡΟΠΟΥΛΟΣ


Oculus Quest: το μέλλον του VR!\nΠερίληψη: Μέχρι σήμερα, αν ήθελες να βιώσεις την εμπειρία της εικονικής πραγματικότητας, είχες δύο επιλογές, ένα...\nΜέχρι σήμερα, αν ήθελες να βιώσεις την εμπειρία της εικονικής πραγματικότητας, είχες δύο επιλογές, ένα headset που θα συνδέεται σε ένα πολύ δυνατό PC ή το συνδυασμό του smartphone σου με ένα φθηνό headset. Το πρώτο είναι η πιο ακριβή λύση και απαιτεί αρκετό χώρο και εξοπλισμό. Η λύση του smartphone είναι πιο απλή αλλά έχει αρκετούς περιορισμούς.\nΌλα αυτά μέχρι την έλευση του Oculus Quest. Το νέα αυτόνομο headset της Oculus συνδυάζει τα πλεονεκτήματα των δύο υλοποιήσεων προσφέροντάς σου ολοκληρωμένη εμπειρία VR σε μία μόνο συσκευή.\nΤο σημαντικότερο πλεονέκτημα του Quest είναι ότι δεν χρειάζεται να συνδεθεί σε υπολογιστή για να λειτουργήσει. Παρότι θα κοστίζει το ίδιο όσο το Rift S, όλα θα γίνονται εντός του headset. Κι αυτό γιατί μέσα του θα βρούμε τον επεξεργαστή Qualcomm Snapdragon 835. Επίσης, το Oculus Quest δεν χρειάζεται αισθητήρες μέσα στο δωμάτιο για να καταλαβαίνει τη θέση σου. Εξωτερικά του headset υπάρχουν κάμερες για να ανιχνεύουν που βρίσκεσαι στο χώρο.\nΤο μόνο έξτρα που θα χρειαστεί είναι μία εφαρμογή στο smartphone σου. Με αυτή θα κάνεις την αρχική ρύθμιση της συσκευής και ό,τι αγορές παιχνιδιών θέλεις. Από εκεί και πέρα είσαι έτοιμος. Φοράς την κάσκα και ξεκινάς το παιχνίδι, είναι τόσο απλό.\nΣε άλλα χαρακτηριστικά, το Oculus Quest θα έχει 4GB RAM και δύο επιλογές χωρητικότητας, 64 και 128GB. Ίσως το σημαντικότερο όμως χαρακτηριστικό ενός VR headset είναι οι οθόνες του. Το Quest εξοπλίζεται με δύο πολύ υψηλής ευκρίνειας οθόνες OLED με ανάλυση 1.440x1.600 η κάθε μία.\nΤο μόνο μειονέκτημά του είναι ότι δεν μπορεί να ανταγωνιστεί σε δύναμη ένα gaming PC. Οπότε τα παιχνίδια είναι αυτά που θα παίξουν το σημαντικότερο ρόλο στην επιτυχία του Oculus Quest. Γι’ αυτό και η Oculus φρόντισε από την πρώτη μέρα κυκλοφορίας κιόλας να είναι διαθέσιμο το Beat Saber, ένας από τους δημοφιλέστερους VR τίτλους.\nΗ διάθεση του νέου headset θα ξεκινήσει στις 21 Μαΐου στην Αμερική και το πακέτο θα περιλαμβάνει και δύο χειριστήρια.


Μουσείο Μαστίχας Χίου - Θεματοφύλακες Λόγω Τεχνών\nΑρχικήΜουσείαΜουσείο Μαστίχας Χίου\nΌπως είναι γνωστό σε όλους, η μαστίχα είναι το σήμα κατατεθέν του νησιού. Θα επισκεφτούμε λοιπόν το Μουσείο Μαστίχας Χίου, ένα εντυπωσιακό κτήριο σε απόλυτη αρμονία με το περιβάλλον. Βρίσκεται στην περιοχή των Μαστιχοχωρίων, σε μια πλαγιά γεμάτη μαστιχόδεντρα.\nΕίναι αφιερωμένο στο πολύτιμο προϊόν της Χίου, τη μαστίχα. Το μοναδικό αυτό φυσικό προϊόν έχει καθορίσει το φυσικό και ανθρωπογενές περιβάλλον των Μαστιχοχωρίων στη νότια Χίο, καθώς και την παραγωγική και οικονομική ιστορία του νησιού. Η μαστίχα Χίου είναι η αρωματική ρητίνη που παράγεται από το μαστιχόδεντρο (Pistacia lentiscus Chia) ή σκίνο. Το αειθαλές θαμνώδες δέντρο φύεται σε όλη την περιοχή της Μεσογείου, αλλά, περιέργως, μόνο στη Χίο καλλιεργείται και παράγει μαστίχα.\nΤο Μουσείο αποκαλύπτει τα μυστικά της μαστιχοκαλλιέργειας και μας εισάγει στον πολιτισμό της μαστίχας, ως ενός ολόκληρου τρόπου ζωής, μέρους της ταυτότητας και χαρακτηριστικού αυτού του τόπου. Η τεχνογνωσία της μαστιχοκαλλιέργειας εντάχθηκε στον Αντιπροσωπευτικό Κατάλογο της άυλης πολιτιστικής κληρονομιάς της ανθρωπότητας από την UNESCO το 2014.\nΣτην έκθεση του μουσείου παρουσιάζεται η παραδοσιακή μαστιχοκαλλιέργεια, η ιστορία και ο πολιτισμός της μαστίχας. Ο επισκέπτης έχει τη δυνατότητα να αγγίξει και να μυρίσει τη μαστίχα, αλλά και να μάθει για την αρχιτεκτονική, την ιστορία και την κοινωνική οργάνωση των Μαστιχοχωρίων. Σε άλλη ενότητα της έκθεσης παρουσιάζεται η ιστορία της Ένωσης Μαστιχοπαραγωγών Χίου, η παραγωγική ιστορία της μαστίχας, οι χρήσεις της και οι εξαγωγές σε όλο τον κόσμο. Στην έκθεση αξιοποιούνται ποικίλα μέσα, όπως πολυμεσικές εφαρμογές, βίντεο, μοντέλα και μηχανές από το πρώτο εργοστάσιο μαστίχας. Η τελευταία ενότητα της έκθεσης βρίσκεται στον εξωτερικό χώρο, όπου οι επισκέπτες μπορούν να περπατήσουν σε έναν μαστιχώνα.\nΤο Μουσείο Μαστίχας Χίου ανήκει στο δίκτυο μουσείων του Πολιτιστικού Ιδρύματος του Ομίλου της Τράπεζας Πειραιώς. Δημιουργήθηκε από το Πολιτιστικό Ίδρυμα, στο πλαίσιο του ΕΣΠΑ 2007-2013, με χρηματοδότηση από το ΠΔΕ και ΕΤΠΑ. Το οικόπεδο του Μουσείου παραχωρήθηκε από την Ένωση Μαστιχοπαραγωγών Χίου για τη δημιουργία του Μουσείου.\nΠροηγούμενο άρθροΓνωρίζοντας τη Χίο\nΔιαβάζοντας στην Άνδρο\nQuiz 95 – Ελληνική γλώσσα\nH ιστορία της Γερακίνας